EDITORIAL 


PILDA LUMINOASĂ A MARTIRILOR 


În fiecare an la data de 9 martie îi sărbătorim pe Sfinţii 
40 de Mucenici care au pătimit în iezerul îngheţat al Sevas- 
tiei pe timpul împăratului roman Licinius. Acest fapt ne 
determină aducerea aminte de martirii lui Hristos din 
toate timpurile și locurile, începând cu primii creștini arun- 
caţi în arenele romane ca să fie mâncaţi de lei și până la 
noii martiri ai credinţei care au pătimit în anii grei ai opre- 
siunii comuniste la noi în ţară și pretutindeni. 

Instaurarea dictaturii comuniste în multe din ţările 
Europei și nu numai, a însemnat o adevărată tragedie, 
faptul acesta soldându-se cu nenumărate nedreptăţi și 
crime. Fără a considera religia și Bisericile ca principale 
victime, trebuie spus că ele au fost avute în vedere în 
mod special, urmărindu-se desfiinţarea lor şi alungarea 
credinţei din sufletul oamenilor. 

Ţara noastră și diferitele religii, culte și confesiuni s-au 
împărtășit de aceeași soartă ca Rusia, Polonia, Cehia, Slo- 
vacia, Ungaria, Germania răsăriteană, Bulgaria, Albania, 
Serbia. Oamenii credinţei : clerici, monahi și simpli cre- 
dincioși au fost persecutați până la martiraj. Potrivit unor 
statistici, în perioada 1945-1989 numărul deţinuţilor poli- 
tici a fost de 1.350.000, dintre care peste 400.000 au murit 
în puşcării, lagăre și deportări. Dintre aceștia foarte mulţi 
au avut de suferit de pe urma convingerilor lor religioase. 

La ora actuală își dorm somnul de veci, fără cruce, 
fără lumânare, fără vreo lacrimă care să le ude ţărâna, 
unii dintre cei mai buni fii pe care i-a avut neamul româ- 
nesc: intelectuali, savanţi, profesori, ingineri, medici, 
ofiţeri, nu mai puţin preoţi. În general aici a pătimit şi 
şi-a găsit mormântul generaţia care a făcut România 
reîntregită, luptând în primul război mondial. 

Grupurile de preoţi erau vestite prin cruzimea care li 
se aplica de către regimul comunist, în închisori, în lagăre 
și în deportare. Mărturii cutremurătoare despre martirii 
acelor vremi, sunt multe, dar lipsește încă o evaluare 
completă a reprezentanţilor religiei uciși prin cele mai 
bestiale metode. 

Se cunoaște că exista un plan secret al regimului comu- 
nist care a pus în aplicare și a urmărit arestarea și exter- 
minarea preoţilor (de mir sau monahi) și a credincioșilor 
consideraţi dușmani,ai orânduirii socialiste” Dintre ei unii 
au fost executaţi iar altora li s-a aplicat un regim care a 
chinuit, a înfometat și ucis prin inaniţie. Unele culte pre- 
cum Biserica Greco-catolică au fost complet desfiinţate 
iar slujitorii ei executaţi sau arestaţi și apoi ucişi. De același 
regim s-au împărtășit toate celelalte confesiuni, mai ales 
Biserica Ortodoxă Română. 

Perioada pe care o străbatem este caracterizată de 
dorinţa foarte multor concetăţeni de-ai noștri de a se 
afla adevărul cu privire la acei întunecaţi ani de represi- 
une, motiv pentru care se dorește demascarea torţiona- 
rilor care au marcat acel regim. 


Mărturisirea păcatelor săvârșite reprezintă una dintre 
caracteristicile creștinului adevărat, iar dacă acest lucru 
se aplică în societatea de azi, avem șansa să ne curăţim 
de greșelile trecute pentru a nu le mai săvârși în viitor. 
Acum câţiva ani, scriitoarea Doina Jela a tipărit la Editura 
Humanitas din Bucureşti o foarte tulburătoare carte inti- 
tulată Drumul Damascului, în care un torţionar ce nu vrea 
să-și dezvăluiască numele, povestește despre atrocitățile 
pe care le-a comis în închisorile comuniste, fiind convins 
prin aceasta că se poate elibera de gândurile negre și 
de remușcările care nu-i mai dădeau pace. El povesteşte 
cu câtă ură a acţionat la vremea aceea împotriva celor 
condamnaţi pe nedrept și deși știa acest lucru, căuta 
să-şi inoculeze gândul că aceștia nu merită altceva mai 
bun decât să sufere și eventual să moară. 

Merită parcursă această carte de către oricine îşi 
dorește să afle adevărul despre acei întunecaţi ani și nu 
în ultimul rând, ea se constituie ca un bun exemplu pen- 
tru aceia care nici după atâta timp de la căderea comu- 
nismului nu au curajul să-și mărturisească păcatele 
comise. Până la urmă însă nu se pune problema unei 
condamnări a torţionarilor după atâta timp, dar ar ajuta 
la însănătoșirea mai grabnică a societăţii noastre. 

O rememorare a sacrificiului celor care cred în numele 
lui Hristos trecând prin închisori și acceptând jertfa 
supremă o face și volumul Biserica întemniţată. România 
1944-1989, apărută prin grija Institutului naţional pentru 
studiul totalitarismului și alcătuită de un grup de 
cercetători. 

Ar merita, credem, nu doar inventarierea preoţilor, 
călugărilor şi credincioșilor întemnițați, ci și alcătuirea 
istoriei amănunțite a numeroșilor ani de prigoană comu- 
nistă, iar din punct de vedere bisericesc, chiar canoni- 
zarea unora dintre ei. 

Despre aceasta s-a scris și se va mai scrie, dar oricâte 
amănunte s-ar adăuga, ele nu vor putea surprinde nici- 
odată pe deplin tragedia acelor vremuri. Rămâne con- 
statarea dureroasă a faptului că represiunea comunistă 
a avut ca urmare un număr incredibil de victime, fapt 
care e de natură să împrăștie îndoielile multora, atestând 
că Biserica și-a onorat totdeauna menirea de a-L mărtu- 
risi pe Hristos și de a se jertfi pentru adevăr. 

Covârşitoare în majoritatea lor, suferinţele slujitori- 
lor lui Hristos nu pot fi decât greu detaliate. Ei au fost 
printre primii luaţi în colimator de către cei fără frică 
de Dumnezeu și rupţi din sânul Bisericii și al familiei. 
Trecutul însângerat trist și jalnic pe care l-au trăit împre- 
ună mărturisitorii lui Hristos din acea vreme e bine să-l 
avem mereu în memorie, spre a nu lăsa să se repete 
tragedii de felul celor care au însângerat ţări, popoare 
și Biserici. 

CU ÎNALTPREASFINȚITUL IOAN, 
PE CĂRAREA RAIULUI 


„Pământul este o planetă cu har, iar omul de azi are în 
fața sa un alt alfabet de gândire prin care i se descoperă, 
prin Evanghelia adusă de Hristos, cărarea care duce la uşa 
Raiului” (p. 119). 


PE CĂRAREA 
RAIULUI 


CONVORBIRI 

DUHOVNICEȘTI 

cu t IOAN AL 
MUNȚILOR i 


| A — 
De câte ori pornesc pe calea luminoasă a lecturii unei 
cărţi duhovniceşti, îmi amintesc de o reflecţie care m-a 
marcat în mod deosebit, menită să cuprindă, atât cât se 
poate, esenţa Celui Necuprins:„Dumnezeu este ceea ce 
are şi are ceea ce este”(+Mitropolitul Nicolae Corneanu, 
Cultul sfinţilor, de Peter Brown, postfață, ed. Amarcord, 
Timişoara, 1995, p. 189, s.n.). 

Părelnicele antinomii dintre A FI şi A AVEA se pot radia 
nu numai în registrul desăvârşirii spirituale, ci şi în cel al 
aspiraţiei spre ea. Pe calea ce duce la desăvârşire. Pe 
cărarea Raiului. Pornim pe această cărare călăuziţi de 
Înaltpreasfinţitul Arhiepiscop loan Selejan, aflat în dialog 
cu noi toţi pe calea convorbirilor sale duhovniceşti cu 
dna profesoară Luminiţa Cornea, convorbiri cuprinse 
între filele cărţii: Pe cărarea Raiului. Convorbiri duhovni- 

ceşti cu Înaltpreasfinţitul loan, Arhiepiscop al Munţilor, 
publicată de editura Sophia (Bucureşti, 2014). Editura 
Sophia ne-a obişnuit cu darurile sale - oferindu-ne de 
ani şi ani cărţi ziditoare de suflet, care vin în întâmpina- 
rea noastră, a descumpănirilor şi greutăților noastre, 
întărindu-ne credinţa şi încrederea în Dumnezeu. 

De secole, gânditorii creştini se trudesc să-L adune 
pe Creatorul cerului şi al pământului în duhul gândului 
smerit şi să-L redea, în duhul negrăirii în deşert, celor 
care s-ar putea rătăci căutându-L. Cei mai iscusiţi mân- 
uitori ai cuvântului duhovnicesc de învăţătură au recurs 
de obicei la metafore pentru a ne aprinde şi nouă inima 
cu dorul de inefabilul divinității, de nebuloasele tran- 
scendentului, de meleagurile sfințeniei, pentru a potoli 
setea de Dumnezeu a celor ce călătoresc în pustiul lumii 
acesteia (Pe cărarea Raiului, p. 191): 

„Dumnezeu scrie cu stele de lacrimi viaţa acestei lumi; 
oare eu fără nici o lacrimă îmi voi scrie viaţa? (...) Doamne, 
eu sunt lutul, pune-mă pe roata vieţii şi fă din mine vasul 
în care să verşi lacrimile iubirii Tale!” (Ibidem, pp. 104-5). 

Convorbirile duhovniceşti cu Înaltpreasfinţitul loan 
ne invită prin urmare la o călătorie pe drumul spre Para- 
disul pierdut oarecând. Încredinţându-ne că „încă se trece 
spre Dumnezeu, încă poarta Raiului este deschisă, încă 
Tatăl are braţele deschise pentru fiecare dintre noi” (p. 129), 
Înaltpreasfinţitul Părinte ne îndeamnă să trecem dincolo 
de automatismele vieţii creştine nelucrătoare, unde „se 
vorbeşte despre Dumnezeu”, dar prin „faptele noastre de 
zi cu zi, bune nu prea se adună” (p. 11), şi să ne îndreptăm 
paşii spre o altă dimensiune existenţială, cea a iubirii 
infinite, desăvârşite, pline de o copleşitoare bucurie nea- 
pusă, cea a Paştilor, unde „se vorbeşte cu Dumnezeu” (p. 
117), iar credinţa se traduce prin bună făptuire. 

Să ne deschidem inimile, ca să intre în ele şi să rămână 
în ele Domnul Hristos (pp. 99-100). Cine ne poate ajuta 
să nu evadăm de pe axa infinitei iubiri (p. 122), să ne 
curăţim inimile şi să deschidem cu dor fierbinte, „poarta 
inimii noastre, ca să intre Hristos” (p. 34)? Cine alta decât 
iubirea care poartă pecetea dumnezeirii? „Cel ce doreşte 
să ajungă la Dumnezeu nu poate s-o facă decât pe scara 
iubirii” (Idem). A iubirii înstelate de smerenie. 

Numai acolo, în „sufletul inundat cu lacrimi pentru 
prisosinţa smereniei, care arde de dragostea de Dum- 
nezeu” (Cuviosul Nichita Stithatul, Cele 300 capete despre 
făptuire, despre fire şi despre cunoştinţă, II, cap. 79, în Filo- 
calia, vol. 6, p. 257), sălăşluieşte Domnul şi Mântuitorul 
nostru — calea adevărului vieţii noastre. lar „adevărul nu 


nezeu în acestea, ci în inimi înfrânte, în duh de smerenie 

şi în suflete luminate de iubirea de Dumnezeu” (/bidem, 
II, cap. 32, p. 238). 

Dorul de Dumnezeu, dorul de Împărăţia iubirii Lui, a 
spiritualităţii pure, dorul de realitatea celor nevăzute 
dincolo de hotarele celor văzute, sunt doruri care dor. 
Fie că este vorba despre istorie, cultură, civilizaţie, așezări 
mănăstirești sau sufleteşti, despre zidirea de catedrale 
ale gândului evlavios sau ale cuvântului catehetic, Înalt- 
preasfinţitul loan ne îndeamnă să avem „brațele pline de 
roade duhovnicești” (p. 319) şi să ne păstrăm cu străşnicie 
credinţa, atrăgându-ne atenţia că pierderea credinţei și 
a iubirii de aproapele înseamnă nu numai desfigurarea 
omeniei și a demnităţii umane, ci și „pierderea identităţii 
naţionale” (p. 321). Să ne rugăm şi noi într-unul din prid- 
voarele veșniciei: „Doamne, mai varsă o lacrimă în fân- 
tâna neamului nostru, să nu pierim în seceta neiubirii 
aproapelui nostru!” (p. 135). 

Şi limitele noastre ne dor. Contemplăm scara 
axiologică a valorilor duhovniceşti expuse în cele 14 
dialoguri presărate pe cărarea Raiului, ştim că ele se 
situează în afara limitelor şi limitărilor, la fel de bine cum 
ştim şi cât suntem noi de limitați. Temerare incursiuni în 
universul infinitului, al desăvârşirii, al negrăitelor legături 
dintre Dumnezeu şi făptura umană, cele 14 dialoguri 
sunt de fapt tot atâtea pledoarii de voltaj înalt de a ne 
menţine în limitele valabilităţii demersurilor de, înfiere” 
a omului de către Domnul şi Mântuitorul nostru (căci 
termenul de expirare a respectivei valabilităţi va veni şi 
el, deodată cu Ziua Cea de Apoi, nu-i aşa?) — dar şi 14 
mărturisiri sincere de credinţă făcute în duhul triadei 
pauline iubire-slujire-jertfă (p. 308), triadă așezată în duh 
şi-n adevăr pe o tâmplă de iconostas. 

Pe lângă nepreţuita vistierie de învățături, pilde, evo- 
cări ale unor făgaşuri de lumină doar de îngeri şi sfinţi 
umblate, dezvăluiri și mărturii primite nu numai de la 
fraţii români, ci și de la fraţii-brazi (p. 339), și împărtășite 
nouă, cititorilor, cu dragoste, entuziasm și generozitate 
- întreaga carte este un imn înălţat omului, cunună a 
creaţiei, o atestare și o mărturie a strădaniilor sale de a 
spori cu lumina lui „a lumii taină” (Lucian Blaga, „Eu nu 
strivesc corola de minuni a lumii”), o frescă a relaţiei lui 
cu Dumnezeu („relaţie veșnică și mai presus de grăire”, p. 
156), care-l propulsează dincolo de materialitate și vre- 
melnicie, împărtășindu-l cu darul veșniciei (pentru că 
odată cu Învierea Domnului, „timpul nu mai poate stinge 
veșnicia, nu mai poate stinge iubirea lui Dumnezeu”, p. 145): 

„Omul nu se mai hrăneşte cu praf de stele, ci cu Pâinea 
Cerească, Cea care azi a coborât la noi. Hristos ne este de 
acum pâine şi lumină, răsărit fără apus. Timpul n-a putut 
stinge iubirea lui Dumnezeu pe care o are faţă de cununa 
creaţiei sale —- omul” (p. 120). 

Omul este o floare a Raiului, „crinul Raiului” (p. 102), 
„lacrima iubirii” lui Dumnezeu (p. 103), „bucuria lui Dum- 
nezeu” (p. 306): 


„De aici, de pe acest pământ, Dumnezeu îşi răsădeşte 
flori în Rai spre bucuria Sa, a îngerilor şi a sfinţilor. Omul a 
fost creat din iubire şi ţărână, spre bucuria Sfintei Treimi şi 
a Cerului. Mireasma lui este bucuria îngerilor. (...) Dacă am 
fi conştienţi că, pe această minunată planetă albastră, 
Dumnezeu Își creşte flori pentru Raiul bucuriei Sale, am 
păşi mai cu sfială, iar fiecare pas al nostru ar fi mai cum- 
pătat şi nu am mai umbla pe căile rătăcirii” (p. 117). 

Înaltpreasfinţitul loan îşi împleteşte glasul cu cel al 
marilor corifei ai Evului Mediu şi ai Renaşterii italiene, 
Dante Alighieri, Marsilio Ficino, Giovanni Pico della 
Mirandola, explicându-ne împreună cu ei „come l'uom 
seterna” = „cum se înveşniceşte omul” (Dante, Infernul, 
cântul 15), învăţându-ne cum să purtăm „pe ale noastre 
frunţi semnul veşniciei” (Pe cărarea Raiului, p. 121) şi 
rostind împreună cu ei: omul este „o mare minune” (p. 
307).„Magnum miraculum esthomo!"= „Ce mare minune 
este omul!” spunea Giovanni Pico della Mirandola la 
începutul tratatului său De hominis dignitate („Despre 
demnitatea umană”), iar William Shakespeare ne înălța 
şi el cugetul spre fruntea veşniciei cu minunatul său imn 
închinat omului: 

„Cecapodoperă-i un om!Câtde nobilă îi este cugetarea! 
Cât de nemărginite-i sunt însuşirile! Desăvârşită-i este 
forma şi admirabile-i sunt acţiunile! În fapte, e întocmai 
unui înger! În înţelegere, întocmai unui zeu! Podoaba 
lumii!” (Hamlet, actul II, scena 2). 


XXX 


„Luxin tenebris lucet, ettenebrae eam non comprehen- 
derunt” = „Lumina luminează în întuneric şi întunericul 
nu a cuprins-o” (loan 1, 5). Tenebrele nu pot şi nu au 
putut niciodată cuprinde lumina, pentru că nu o pot 
înţelege. Nici noi nu înţelegem pe deplin tainele luminii, 
dar dorul de ea şi setea noastră de absolut ne face s-o 
simţim vibrând în noi. Pe cărarea Raiului. 

Îi mulţumim Înaltpreasfinţitului loan şi dnei pro- 
fesoare dr. Luminiţa Cornea, pentru „toată darea cea 
bună şi tot darul desăvârşit” (lacov 1, 17), pentru 
împreună - lucrarea lor de care ne bucurăm cu nespusă 
bucurie. 

Aşa cum spunea părintele Alexander Schmemann: 
„Cu cât ne apropiem mai mult de esenţa unui lucru, cu 
atât avem mai puţină nevoie de cuvinte” (Jurnalul 1973- 
1983, ed. Reîntregirea, Alba lulia, 2004, p. 53). Prin 
urmare, nu mă pot mângâia cu gândul că am reuşit să 
ating esenţa trăirilor prilejuite de această călătorie în 
duh şi-n adevăr, pe cărarea Raiului. 

Cititorilor acestei minunate şi de-suflet-ziditoare cărţi 
să le fie îngerii aproape - aproape, harul Domnului 
nostru lisus Hristos, dragostea lui Dumnezeu Tatăl şi 
împărtăşirea Sfântului Duh. Paşii rugăciunii inimii nete- 
zească-le calea spre El. Aripile inimii ajung cel mai repede 
la porţile Raiului şi la iubirea lui Dumnezeu. Pentru că 

Raiul nu este altceva decât nemărginita iubire a lui Dum- 
nezeu pentru noi. A Domnului nostru care este întru totul 
iubire (| loan 4, 16), în aceeaşi măsură în care are o infi- 
nită, nemăsurată iubire față de noi toţi („mai mare dra- 
goste decât aceasta nimeni nu are' loan 15, 13) - dincolo 
de ceea ce merităm sau nu merităm noi, „prietenii Lui”. 

Pas cu pas, să înaintăm şi noi pe cărarea Raiului! Mai 
lesne sau mai anevoios, dar să mergem tot înainte - este 
îndemnul călăuzei noastre, până la poarta Raiului; să nu 
ne întoarcem să privim înapoi, nu cumva „să rămânem 


cu gâtul strâmb!" (p. 328). Să mergem, aşadar, spre „locul 
negrăirii omeneşti (...), locul trăirii plenare în iubirea 
nemărginită a Sfintei Treimi-Dumnezeu” (p. 278), rugând- 
u-ne la fiecare pas să fim şi noi de folos pe cale, potrivit 
cuvintelor Înaltpreasfinţiei Sale: „Omul, prin viaţa lui 
morală, este <<împreună-lucrător cu Dumnezeu >> şi con- 
tribuie la extinderea iubirii lui Dumnezeu în univers; omul 
devine astfel un săditor al iubirii nemărginite divine, căci 
întru aceasta a fost creat — pentru a fi partener de dialog 
al iubirii lui Dumnezeu” (p. 306). 


MISIUNEA BISERICII ÎN ATENŢIA VIITORULUI 
SINOD PANORTODOX* 


|. Introducere 


În cadrul temei mai extinse privitoare la Misiunea 
Bisericii în lumea contemporană, subiectul de faţă vizează 
atât cadrele generale cu privire la convocarea Sfântului 
şi Marelui Sinod al Ortodoxiei, cât și temele care vor fi 
abordate la întrunirea acestuia. 

Pentru că astăzi, în cadrul Bisericii Ortodoxe univer- 
sale, ne aflăm în plin proces presinodal sau de pregătire 
a Sfântului și Marelui Sinod al Ortodoxiei, care conform 
hotărârii Sinaxei întâistătătorilor Bisericilor Ortodoxe din 
3-9 martie 2014, se va reuni în preajma Rusaliilor anului 
2016 la Constantinopol - Istanbul, acolo unde se află 
primul scaun al Bisericii Ortodoxe. 

În aşteptarea acestui Sinod, temele aflate pe ordinea 
de zi se discută deja în sferele teologice şi publice de 
interes, ca şi în mediul virtual mai ales. Chiar şi aşa însă, 
subiectul este insuficient cunoscut nu doar publicului 
larg, cât şi mediului bisericesc şi teologic ortodox, dar şi 
celui creştin în ansamblul său (remarcăm aici o serie de 
articole scrise începând din anii 60 şi până pe la mijlocul 
anilor 70, de către ierarhi şi teologi catolici). 


II. Pregătirea şi stabilirea temelor Sinodului 
panortodox 


1. Motivaţiile convocării unui Mare Sinod 
al Ortodoxiei 

Pentru început, ar trebui să constatăm că mereu unii 
dintre credincioşii ortodocşi, dar și alţi creştini, anali- 
zează cu interes felul în care vechiul şi noul interferează 
în Biserică. Unul dintre meritele incontestabile ale Bise- 
ricii Ortodoxe este acela că păstrează cu scumpătate 
învăţătura de credinţă transmisă de Mântuitorul Sfinţilor 
Săi ucenici şi apostoli și urmaşilor acestora. În felul acesta 
se poate spune că Biserica Ortodoxă nu s-a abătut, după 
cum zice Scriptura, nicio iotă sau o cirtă de la tradiţia 

autentic creștină. Ea își continuă mersul prin istorie spre 
eshatologie, căutând mereu mijloacele misionare și pas- 
torale adecvate, pentru a putea convinge lumea de 
necesitatea convertirii autentice la Hristos. 

Din perspectiva aceasta, raportând învăţătura și cul- 
tul Bisericii la manifestările exterioare ale acesteia, se 
vorbeşte adesea despre perspectiva înnoirii Bisericii. Așa 
de exemplu apar întrebări precum: Oare în Biserica noas- 
tră predomină vechiul? Are capacitatea Biserica Orto- 
doxă de a se orienta exigenţelor vremii? Manifestă Bise- 
rica o dificultate în a transmite mesajul ei lumii în 
general şi anumitor segmente în special? Au apărut 
deficienţe în raportarea Bisericii Ortodoxe la lumea con- 
temporană și la omul care așteaptă mântuirea prin Bise- 
rica aceasta? 

Desigur răspunsuri se găsesc destule. Nu căutăm un 
răspuns anume aici. Vom fi însă de acord cu afirmaţiile 
unui profesor de teologie participant la congresul aca- 
demiei teologice din Atena, în anul 1946: „Biserica nu 
poate fi considerată ca ceva de nemișcat, de vreme ce 
este destinată să influenţeze asupra unei societăţi via- 
bile. Nu poate decât să ţină cont de necesităţile, con- 
cepţiile şi îngrijorările ei şi în consecinţă să fie un orga- 
nism viu, cu viaţă, mișcare și evoluţie”. 

Prin urmare, dacă putem da un răspuns simplist la 
felul în care interferează vechiul și noul în Biserică, putem 
spune că Biserica este veche în sensul că păstrează 
neschimbate predaniile moștenite de la începuturile 
creștinismului, dar în acelaşi timp este mereu nouă prin 
efortul ce-l depune permanent de a răspunde nevoilor 
credincioșilor de totdeauna, nevoi care sunt pe măsura 
veacului pe care îl străbatem. 

În contextul acesta, provocările Ortodoxiei sunt 
foarte mari. Ele nu sunt doar de natură internă - referitor 


* Expunere susţinută în ziua de 11 martie 2015, la Uni- 
versitatea de Vest din Timișoara, în cadrul ciclului de con- 
ferinţe prepascale Misiunea Bisericii în lumea contemporană 


4 


Învierea 


la misiunea proprie şi la relaţiile interortodoxe, ci şi 
externă — cu privire la creşterea fenomenului secularizării 
şi globalizării, a neopăgânismului în special. 

Pentru familiarizarea cu unele dintre aceste provo- 
cări, dăm citire unui fragment dintr-o scrisoare aparţi- 
nând fostului patriarh al Antiohiei Ignatie al IV-lea, tri- 
misă Federaţiei Mondiale a Tineretului Ortodox în 
aprilie 2001:,Una dintre principalele probleme ale Orto- 
doxiei în general este lipsa de unitate vizibilă și tendinţa 
de izolare a diferitelor Biserici locale, înclinarea lor de a 
nu ţine seama una de alta. Fără a exagera, se constată 
că noi ortodocşii ne simţim distanţi unii faţă de alţii, că 
ducem existențe oarecum paralele. Faţă de asemenea 
situație, mulți ierarhi, clerici şi credincioși se gândesc la 
crearea unei structuri colegiale panortodoxe perma- 
nente, care să fie garantul unităţii vizibile a Ortodoxiei. 
O atare structură ar putea în același timp să vorbească 
în numele întregii Ortodoxii atunci când se aşteaptă să 
se pronunţe cu privire la diferitele probleme cu care se 
confruntă lumea și creștinătatea. Structurile sinodale ale 
Bisericilor locale nu pot împlini un atare rol, căci Sinodul 
Bisericii locale nu poate angaja întreaga Ortodoxie 
atunci când e vorba de probleme de ordin general. (...) 
Astăzi rănesc unitatea Ortodoxiei existenţa paralelă a 
trei structuri bisericești ortodoxe paralele în Ucraina, a 
două structuri similare în Republica Moldova și a două 
structuri în Estonia. Cine va fi în stare să rezolve aceste 
probleme care au substraturi etnice și politice deopo- 


trivă? Să mai amintim o problemă. E vorba despre un 
anume clericalism exacerbat în Biserica noastră. S-a creat 
un divorț anormal între clerici și mireni. lerarhia nu le 
cere mirenilor să se implice efectiv în viaţa bisericească, 
altfel decât prin participarea lor la slujbele din biserici. 
Noi ortodocșii trebuie să oferim soluţii de viaţă societăţii 
contemporane, de aceea avem nevoie unii de alții, nu 
putem fi dinamici ca Biserică fără o componentă activă 
a clericilor și a mirenilor deopotrivă... Apoi sunt tinerii, 
care tind să nu mai ţină cont atât de mult de ceea ce 
Biserica propovăduiește. Societatea îi învaţă să fie auto- 
nomi, să cerceteze și să treacă prin prisma raţiunii totul. 
Privită din această perspectivă, Biserica pare într-un 
anume fel învechită, anchilozată în timp și propovădu- 
itoarea unui concept care nu mai este la modă. Noi sun- 
tem cei care trebuie să le spunem tinerilor că Biserica 
este propovăduirea unui Dumnezeu viu și personal. Noi 
suntem cei care trebuie să le amintim tinerilor de acel 
moment din Sfânta Scriptură în care se aude glasul care 
zice: În noaptea aceasta se va lua de la tine sufletul tău... 
Nimic nu justifică în fața Mântuitorului neglijarea răs- 
punderii noastre colective în slujba întregii Ortodoxii”. 
Până aici din textul patriarhului fost al Antiohiei. Probabil 
că între timp ne-am gândit deja și la alte probleme decât 
cele exprimate. 

Dar fie și numai pentru aceste motive, Sinodul panor- 
todox care urmează este notabil prin faptul că se va 
constitui pentru prima oară, după foarte mulţi ani, 

într-o simfonie de voinţă și de mărturisire a cugetului 
ortodox autentic, cu privire la problemele lumii contem- 
porane, pe care nimeni dintre ortodocși nu va avea drep- 
tul să o conteste. 

Pentru că din păcate, așa cum am arătat mai înainte, 
există și acum destule voci critice cu privire la întrunirea 
Sinodului, așa cum de altfel au existat și la vremea con- 
vocării lui, acum mai bine de 50 de ani. 

Unii ortodocși cred că Sinodul va fi manifestarea lui 
Antihrist pe pământ, întrucât ierarhii se vor lepăda de 
credinţa adevărată. Alţii consideră că nu mai are rost 
întrunirea unui al optulea Sinod ecumenic, întrucât 
credinţa este deja definitivată. Alţii iau în derâdere 
aceste pregătiri pentru Sinod, spunând că ierarhii se 
vor întruni pentru a vorbi despre mâncare (aluzie la 
tema cu privire la post). Exemplele pot continua. Dar 
în fine, alţii spun că va fi proclamată atunci unirea cu 
catolicii, iar papa va fi recunoscut drept vicarul lui Hris- 
tos pe pământ. 

Dincolo de aceste păreri neîntemeiate, dar pe care e 
bine totuși să le cunoaștem, să ne oprim numai asupra 
felului în care va fi denumit acest Sinod, unii expri- 
mându-și temerea că el va fi al optulea Sinod ecumenic 
şi deci, ca o consecinţă, ultimul înainte de sfârșitul lumii 
văzute și de instaurarea zilei a opta, ziua cea neînserată 
(despre care vorbește, printre alţii și părintele D. Stăni- 
loae în vol III al Dogmaticii). Conform eclesiologiei noas- 
tre, sinodul episcopilor ortodocși constituie expresia 


unităţii Bisericii locale, dar și universale, așa cum o arată 
încă din vechime canonul 37 apostolic. 

Deci, încă din vremea apostolilor exista în Biserică o 
puternică tradiţie sinodal ierarhică. lar în istorie, niciun 
Sinod nu a fost denumit dinainte, anticipativ, ca fiind 
ecumenic, ci numai după ce tradiţia bisericească l-a con- 
siderat ca atare, după recepţia sa de către Biserică în 
integralitatea sa și mai ales după importanţa învăţătu- 
rilor dogmatice definitivate în cadrul acestora. 

E de trebuinţă să știm însă că, după Sinodul al șapte- 
lea și restaurarea cultului sfintelor icoane în secolul IX, 
respectiv după schisma de la 1054, s-au mai desfășurat 
şi alte Sinoade panortodoxe, cum ar fi: Sinodul de la 
Constantinopol din 1593, care a hotărât locul V în diptice 
al Bisericii Rusiei, 

Sinodul de la laşi din anul 1642, care a aprobat măr- 
turisirea de credinţă a lui Petru Movilă, Sinodul de la 
Moscova dintre 1655-1656, care a aprobat îndreptarea 
unor cărți de cult, Sinodul de la Moscova din anii 1666 
şi 1667, pentru rezolvarea unor chestiuni interne ale 
Bisericii Rusiei și Sinodul de la lerusalim din anul 1672, 
care a aprobat mărturisirea de credinţă a lui Dositei 
Nottara. 

Toate aceste Sinoade nu au mai luat în discuţie pro- 
bleme de dogmă, ci numai de disciplină bisericească. 
De remarcat că în cadrul Bisericii Romano-Catolice, în 
cadrul proceselor conciliare posterioare Sinodului șapte 
ecumenic, s-au adoptat inclusiv noi dogme și dezvoltări 

ale credinţei, inclusiv la penultimul conciliu, care poartă 
numele de Conciliul Vatican |. 

De aceea, prima conferinţă panortodoxă presinodală 
din anul 1961 a decis ca viitorul Sinod să fie denumit 
Sfântul și Marele Sinod al Ortodoxiei sau cum l-am numit 
noi pe scurt Sinodul panortodox. 

Legat acum de contextul organizării unui astfel de 
Sinod. Începutul secolului XX, în concordanţă cu noile 
condiţii de dezvoltare sociale și economice, nu mai puţin 
politice, în contextul formării rapide a diasporei orto- 
doxe, a ridicării în rang sau a apariţiei unor noi Biserici 
locale autocefale, au apărut şi unele frământări în rela- 
ţiile inter-ortodoxe, care necesitau o dezbatere serioasă. 
Printre ele: chestiunea căsătoriilor mixte, în contextul 
dezvoltării diasporei ortodoxe în ţări fără tradiţie orto- 
doxă, educaţia teologică şi religioasă, uniformizarea 
cultului, relaţiile Bisericii Ortodoxe cu restul lumii creș- 
tine etc. Unele dintre aceste aspecte au fost luate în 
discuţie întâia oară într-un context panortodox în seco- 
lul XX, la congresul inter-ortodox de la Constantinopol 
din anul 1923 — atunci când s-a decis și reforma calen- 
darului şi la întrunirea panortodoxă de la mănăstirea 
Vatoped din anul 1930. 


2. Debutul pregătirilor Sfântului şi 
Marelui Sinod al Ortodoxiei 

Prima întrunire panortodoxă pregătitoare a Sfântului 
Sinod al Ortodoxiei a avut loc în septembrie 1961, la 
Rodos -— Grecia, la care a participat și Părintele nostru 
Mitropolit Nicolae al Banatului, care era pe atunci epi- 
scop al Aradului. Aici s-a stabilit prima dată catalogul 
temelor care vor fi abordate de către Sfântul Sinod al 
Ortodoxiei, repartizate pe capitole: 

- Credinţă şi dogmă (autoritatea cărţilor anaghinos- 
comena ale Vechiului Testament în Biserica Ortodoxă, 
alcătuirea şi editarea unei mărturisiri a credinţei orto- 
doxe cu text unitar pentru toate Bisericile locale); 

- Cultul divin (uniformizarea tipicului și a textelor 
liturgice în Biserica Ortodoxă, folosirea mai largă a 
Vechiului Testament în cult, redistribuirea pericopelor 
evanghelice din Duminici și praznice, participarea mai 
largă a mirenilor la viaţa cultică și bisericească în 
general); 

- Administraţie și organizare bisericească (alcătuirea 
unei proceduri penale bisericeşti unitare în întreaga 
Biserică, uniforma clericală); 

- Relaţiile dintre Bisericile Ortodoxe 

- Relaţiile Bisericii Ortodoxe cu lumea creştină 

- Ortodoxia și lumea (întărirea misiunii ortodoxe între 
popoare, răspândirea Evangheliei în lume, potrivit tra- 
diţiei ortodoxe); 

- Probleme de teologie comune (noţiunea de icono- 
mie în Biserica Ortodoxă: acrivia și pogorământul, pri- 
mirea în Biserica Ortodoxă a celor de alte confesiuni, 


respectiv religii). Recent Patriarhia a tipărit un îndrumă- 
tor care cuprinde rânduiala primirii la Ortodoxie a celor 
de alte confesiuni. 

- Probleme sociale (avortul, eutanasia, divorţurile, 
fertilizarea artificială). Azi am putea completa lista și prin 
alte probleme de bioetică (căsătoriile între homosexuali, 
posibilitatea de a adopta copii, incinerarea morţilor, 
transplantul de ţesuturi şi organe, ingineria genetică și 
clonarea) 

Între anii 1963-1964 şi alte reuniuni panortodoxe s-au 
desfășurat la Rodos, consacrate în special relaţiilor inter- 
creștine și dialogului Ortodoxiei cu celelalte confesiuni 
creștine. S-a abordat și chestiunea trimiterii de delegaţi 
ortodocși la Conciliul II Vatican, care se ţinea în acest 
timp la Roma. Conciliul II Vatican, trebuie să o spunem, 
s-a ţinut sub deviza lui aggiornamento, adică aducerea 
la zi a laturilor de activitate ale Bisericii Catolice. 


3. Reducerea listei catalogului de la Rodos 

Întrucât temele stabilite iniţial au fost foarte vaste, 
iar timpul considerat rămas până la convocarea 
Sinodului, scurt, în cadrul unor întruniri pregătitoare 
panortodoxe din anii 1968-1971, s-a căzut de acord ca 
numai anumite teme să fie alese pentru a fi studiate şi 
trimise spre aprobare Sfântului Sinod al Ortodoxiei. 

Astfel, între 21-28 noiembrie 1976 la Chambesy -— 
Geneva, Conferinţa panortodoxă presinodală, a stabilit 
catalogul definitiv al temelor, în număr de zece: 

1. Problema calendarului 

2. Chestiunea impedimentelor la căsătorie 

3. Readaptarea dispoziţiilor bisericești cu privire 
la post 

4. Biserica Ortodoxă și restul lumii creștine 

5. Biserica Ortodoxă şi mişcarea ecumenică 

6. Contribuţia Bisericii Ortodoxe la realizarea păcii, a 
dreptăţii, libertăţii, înfrăţirii și iubirii între popoare și la 
îndepărtarea discriminărilor rasiale și de alte feluri 

7. Diaspora 

8. Problema autonomiei 

9. Problema autocefaliei 

10. Dipticele 

După cum observăm, temele alese fac parte din 
domenii precum Teologia pastorală, Dreptul canonic, 
respectiv Misiologie și Ecumenism, ca discipline teolo- 
gice studiate în instituţiile de învăţământ ortodox. 


III. Dezbaterea temelor aflate pe ordinea de zi 
a Sfântului şi Marelui Sinod 


1. Problema calendarului 
După cum se cunoaște deja Conferinţa interortodoxă 
care a avut locla Constantinopol în 10 mai-8 iunie 1923, 
a decis printre altele, îndreptarea calendarului așa numit 
iulian și înlocuirea lui cu calendarul gregorian, conside- 

rat de către oamenii de știință mai exact decât primul. 
În concret, reforma calendarului ortodox a însemnat 
suprimarea a 13 zile, astfel: ziua de 1 octombrie 1923 a 
devenit ziua de 14 octombrie 1923. 

Pentru că nu toate Bisericile Ortodoxe au aplicat ime- 
diat această hotărâre, s-a stabilit ca până la momentul 
în care reforma se va implementa în toate Bisericile, Paș- 
tile sau Învierea Domnului, cea mai mare sărbătoare a 
creștinătății, să se ţină la aceeași dată de către toţi orto- 
docșii, conform calendarului iulian, neîndreptat. Astfel, 
unele Biserici, printre care Patriarhia lerusalimului, Bise- 
rica Ortodoxă Rusă și Biserica Ortodoxă Sârbă, iar mai 
nou Patriarhia Georgiei și Biserica Ortodoxă din Polonia, 
împreună cu Sfântul Munte Athos, au decis să rămână 
în întregime la vechiul calendar iulian neîndreptat. Cele- 
lalte Biserici Ortodoxe au rămas cu ambele tipuri de 
calendare. 

Astfel, ca și în cazul Bisericii noastre, sărbătorile cu 
dată fixă se ţin după noul calendar gregorian, iar cele 
legate de Sfintele Paști se ţin după calendarul vechi, 
iulian. Acest fapt aduce prejudicii mai ales duratei pos- 
tului Sfinţilor Apostoli în Bisericile cu ambele calendare 
în uz, în unii ani acesta fiind complet suprimat. 

Pentru rezolvarea cauzei, s-a considerat că numai 
Sfântul Sinod al Ortodoxiei poate lua o măsură repara- 
torie, așa încât să se ajungă nu numai la uniformitatea 
calendarului pentru ortodocşi, dar şi la o sărbătorire 
comună a Paştilor de către toţi creștinii la aceeaşi dată. 
În cadrul discuţiilor, reprezentanţii Bisericii Rusiei au 
arătat însă că nici acum credincioşii proprii nu sunt pre- 
gătiţi pentru reforma calendarului, întrucât aceștia se 
tem de adoptarea unui calendar instituit de un papă și 
cred că acest lucru ar însemna o trădare a credinţei 
ortodoxe. 

Ei au dat exemplu apoi Bisericile din România, Grecia 
şi Bulgaria, unde reforma calendarului a însemnat apa- 
riţia mișcărilor stiliste, schismatice faţă de trupul Biseri- 
cii Ortodoxe. 

Mai mult chiar, nu mai curând de anul 2014, Sf. Sinod 
al Bisericii Ortodoxe Autocefale a Poloniei a hotărât tre- 
cerea din nou la calendarul iulian, deși adoptaseră iniţial 
reforma calendarului în anul 1923. 

Ca o curiozitate, Biserica Ortodoxă autonomă din 
Finlanda foloseşte în întregime calendarul gregorian, 
inclusiv pentru sărbătorirea Paștilor, trecând peste reco- 
mandarea conferinţei din anul 1923, ca toţi ortodocșii 
să ţină Paştile la aceeași dată. 

În Estonia de exemplu, tot recent, ortodocşii care ţin 
de Patriarhia Constantinopolului au decis să treacă pe 
stilul nou, ceilalţi, aparţinând eparhiei dependente de 
Patriarhia Rusă rămânând pe stilul vechi calendaristic. 

În aceste condiţii, pare greu de crezut că Sinodul 
panortodox de anul viitor va putea lua o hotărâre în 
sensul unificării calendarului în Biserica Ortodoxă. De 


aceea, Conferinţa presinodală pregătitoare a alcătuit un 
text care se mulţumeşte să afirme că: „azi calendarul și 
opiniile privitoare la acest subiect, precum și situaţiile 
dificile care s-au creat, nu trebuie să conducă la dezbi- 
nări, divergențe sau schisme și chiar și cei care nu sunt 
de acord cu Biserica lor canonică trebuie să adopte prin- 
cipiul venerabil și consacrat al ascultării canonice faţă 
de Biserică, întrucât sâmbăta este pentru om, iar nu omul 
pentru sâmbătă (Marcu 2, 27)”. 


2. Chestiunea impedimentelor la căsătorie 

Chestiunea impedimentelor la căsătorie a apărut în 
dezbaterea Sfântului și Marelui Sinod ca o necesitate de 
ordin pastoral. Se cunoaște că mai ales în diaspora mulţi 
ortodocşi stabiliţi în ţări nemajoritar ortodoxe au înche- 
iat căsătorii mixte cu eterodocşi şi chiar cu necreştini. În 
faţa acestei situaţii, se cere Sfântului Sinod al Ortodoxiei 
o hotărâre unitară pentru toată Ortodoxia, având în 
vedere diversitatea practicilor actuale: unele Biserici 
admit căsătoria cu un eterodox doar pe baza consimţă- 
mântului dintre soţi și obligativităţii botezării copiilor în 
tradiţia ortodoxă, în timp ce altele, ca și Biserica noastră, 
condiţionează trecerea la Ortodoxie a soţului sau a soţiei 
provenind dintre eterodocși. 

În cadrul discuţiilor preliminare care au avut loc în 
cadrul conferinţelor ortodoxe pregătitoare, s-au desprins 
trei propuneri, privind căsătoriile cu alţi creştini: 

a. Acceptarea, pentru fericirea celor doi și sfinţirea 
vieţii, a căsătoriei dintre un ortodox și un eterodox, cu 
condiţia ca eterodoxul să recunoască în scris semnifica- 
ţia binecuvântării primite în Biserica Ortodoxă; 

b. Să se permită căsătoriile mixte cu persoane etero- 
doxe provenind din confesiuni care au botezul valid, cu 
obligativitatea botezării copiilor în Biserica Ortodoxă; 

c. Sănuse permită căsătoriile mixte sub nicio formă, 
indiferent despre care Biserică sau confesiune creștină 
vorbim. 

La final, textul propus spre dezbatere Sfântului Sinod 
arată că au fost formulate următoarele două propuneri: 

a. căsătoria dintre un ortodox şi un eterodox este 
interzisă după acrivia canonică. Totuși ea ar trebui per- 
misă prin pogorământ și iubire de oameni, cu condiţia 
expresă a botezării copiilor în tradiţia ortodoxă; 

b. căsătoria dintre un ortodox și un necreştin este 
interzisă cu desăvârșire de acrivia canonică. 


3. Readaptarea dispoziţiilor bisericești 
cu privire la post 
Observându-se de către ierarhii şi teologii prezenţi 
la conferințele pregătitoare Sinodului că prescripţiile 
postului ortodox sunt riguroase și pornindu-se de la 
constatarea că majoritatea credincioşilor din societatea 
contemporană nu respectă întru totul prescripţiile pri- 
vitoare la post din diferite motive (de sănătate, sau de 

natura serviciului, unii și cei mai mulţi ţinând numai 
prima și ultima săptămână a postului), în cadrul discu- 
ţiilor preliminare din pregătirea Marelui Sinod panorto- 
dox s-au făcut următoarele propuneri: în toate miercurile 
și vinerile de peste an să fie dezlegare la pește, să fie 
dezlegare la pește și începând din a doua săptămână a 
Postului Mare până în ziua Floriilor inclusiv, reducerea 
postului Crăciunului sau dezlegarea la pește pe toată 
durata lui, reducerea postului Sf. Apostoli la optzile îna- 
inte de praznic, harţi sau dezlegarea la toate în perioada 
cuprinsă între Duminica Sf. Apostol Toma (a doua după 
Paști) și Înălţare, menţinerea postului Adormirii Maicii 
Domnului, deși este un post recent instituit în Biserică, 
dar acordarea dezlegării la pește pe toată durata lui, ș.a. 

Textul final propus spre discutarea Sfântului Sinod 
nu cuprinde aceste propuneri, însă subliniază că:„pentru 
acei credincioşi care întâmpină greutăţi în respectarea 
postului, fie din motive personale (boală, armată, con- 
diţii de muncă, vieţuirea în diaspora) sau din motive 
generale (neputinţa ca în anumite condiţii sau ţări să 
poată fi procurată hrană de post), să se lase la latitudinea 
Bisericilor Ortodoxe locale ușurarea greutăţii postului, 
fără însă a afecta instituţia sfântă a acestuia. 

De asemenea este important ca toţi credincioșii să 
postească înainte de Sfânta Împărtășanie, în semn de 
pocăință, în vremuri de ispită, pentru atingerea unui 
scop sfânt, înainte de hirotonia clericilor și în orice scop 
duhovnicesc, cu binecuvântarea duhovnicilor”. 


Hi . A 


ES === — = 


a 


Învierea 


4. Biserica Ortodoxă şi restul lumii creştine 

Textul adoptat în anul 1986 de către Conferinţa 
panortodoxă presinodală și propus spre aprobare viito- 
rului Sinod afirmă că „Biserica Ortodoxă este conștientă 
de faptul că ea este Biserica cea Una, Sfântă, Soborni- 
cească și Apostolească” și prin urmare se simte datoare 
să dea mărturie lumii creștine despre credinţa păstrată 
neștirbită din vremea Bisericii nedespărţite. Pentru 
aceasta a consimţit în ansamblul ei să participe la dia- 
logul teologic bilateral pe teme dogmatice şi prcatice 
cu fiecare dintre marile confesiuni creștine (catolicii, 
vechii orientali, anglicanii, luteranii, reformaţii și cu 
vechii catolici). Faţă de anul 1986 când a fost pregătit 
textul referitor la relaţia dintre Biserica Ortodoxă și cele- 
lalte confesiuni creștine, în cadrul dialogurilor teologice 
bilaterale au avut loc mai multe evoluţii. Cele mai impor- 
tante dialoguri teologice s-au desfășurat cu Bisericile 
Vechi Orientale (acesta s-a încheiat fără succes, anumite 
Biserici Ortodoxe cerându-le imperios orientalilor recu- 
noaşterea deplină a tuturor celor șapte Sinoade ecume- 
nice) și cu Biserica Romano-Catolică (care continuă în 
vremea de acum cu discuţii pe tema Primat și sinodalitate 
în primul mileniu creștin). 


5. Biserica Ortodoxă şi mişcarea ecumenică 
Subiect sensibil, căci despre ecumenism se spun ade- 
sea multe, acesta vizează cu precădere implicarea Bise- 
ricii Ortodoxe în cadrul Consiliului Ecumenic al Biserici- 

lor. Astăzi după cum se știe majoritatea Bisericilor 
Ortodoxe Autocefale sunt membre ale acestui for, mai 
puţin două: Biserica Bulgariei și Biserica Georgiei. Retra- 
gerea lor a fost consecinţa unor presiuni interne, date 
de constatarea adoptării de către diferite grupări pro- 
testante a unor practici de libertinaj moral și etic: căsă- 
toriile homosexualilor, avorturile, hirotonia femeii, ș.a. 
Pentru Biserica Ortodoxă Română, rămâne ca reper 
documentul adoptat de către Sfântul Sinod în anul 1997, 
în care se arată beneficiile implicării ortodocșilor în Con- 
siliul Ecumenic al Bisericilor și dificultăţile actuale, dar 
inclusiv dorinţa de a continua participarea în Consiliul 
Ecumenic al Bisericilor, iar fundamentală rămâne hotă- 
rârea Sfântului Sinod din anul 2008 cu privire la impli- 
carea membrilor săi în activităţi liturgice şi ecumenice 
cu alte Biserici și confesiuni. 


6. Contribuţia Bisericii Ortodoxe la 
realizarea păcii, a dreptăţii, libertăţii, înfrăţirii 
şi iubirii între popoare și la îndepărtarea 
discriminărilor rasiale și de alte feluri. 

Societatea şi lumea au evoluat mult de la redactarea 
acestui text, propus și el Sfântului Sinod. De aceea ela 
început să fie revizuit în toamna anului trecut și acum 
în februarie proxim. Documentul subliniază valoarea 
persoanei umane, ca fundament al păcii și consideră că 
Ortodoxia poate și trebuie să contribuie pozitiv la mani- 
festarea idealurilor de pace și libertate în lume. În cadrul 

lumii contemporane, contribuţia Bisericii Ortodoxe la 
idealurile amintite ar trebui să fie o mărturie a iubirii, în 
primul rând, dar și o proclamare continuă a întrupării lui 
Dumnezeu şi îndumnezeirii omului. 


IV. Reluarea discuţiei pe marginea temelor 
rămase nediscutate 


Toate cele șase teme prezentate până aici au fost 
parcurse până în anul 1990, când dialogul panortodox 
a fost afectat de o serie de conflicte între Patriarhii, din- 
tre care amintim numai pe cea între Patriarhia Română 
şi cea Rusă pe tema Bisericii din Republica Moldova și 
pe cea între Patriarhia Constantinopolului și Patriarhia 
Rusă pe tema Bisericii din Estonia. 

În anul 2008, întâistătătorii Bisericilor Ortodoxe au 
decis la Constantinopol reînceperea dialogului pentru 
convocarea Sfântului Sinod, pentru următoarele patru 
teme nediscutate. 


1. Diaspora 

Încă de la începutul secolului XX a început să se 
formeze aşa numita diasporă, alcătuită din ortodocşi 
stabiliţi în regiuni în care Ortodoxia era până atunci o 
prezenţă sensibilă: America de Nord și de Sud, Europa 
şi Australia. Aici s-au format structuri bisericești paralele, 
aparţinând diferitelor jurisdicții în legătură cu Bisericile 
Mame (ruşii, românii, grecii, sârbii, antiohienii, ş.a.). În 

pofida canonului 8 de la Sinodul | ecumenic, care stabi- 
lește că nu pot funcţiona doi episcopi într-o cetate, s-a 
ajuns ca în mai multe orașe şi regiuni din lume să func- 
ţioneze diferiţi episcopi ortodocși aparţinând jurisdicţi- 
ilor Bisericilor Mame. Rezolvarea problemei s-a crezut 
pe bun drept că este de competenţa Sinodului panor- 
todox. Numai că Patriarhia Constantinopolului și Biseri- 
cile grecești s-au prevalat de canonul 28 al Sinodului IV 
de la Calcedon, care proclama dreptul acestei Bisericii 
asupra diasporei, cu toate că în cuprinsul acelui canon 
se face referire exactă la provinciile asupra cărora Biserica 
Constantinopolului are jurisdicție. Bisericile Rusiei, 
României, Serbiei și Bulgariei au contestat acest drept 
şi au cerut ca unităţile bisericești din diaspora să ţină în 
continuare de ele. Astfel s-a ajuns ca românii ortodocşi 
să aibă în Statele Unite două eparhii: una dependentă 
de Biserica Mamă și una desprinsă de aceasta, aflată sub 
jurisdicţia Bisericii Ortodoxe din America. Deși nu s-a 
găsit pentru moment o soluţie unanim acceptată, în anul 
2009 Conferinţa panortodoxă pregătitoare a luat o hotă- 
râre notabilă, anume constituirea de Adunări episcopale 
ale episcopilor ortodocși canonici în mai multe regiuni 
ale lumii, în afara teritoriilor canonice ale Bisericilor Orto- 
doxe locale. 


2. Problema autonomiei 

Chestiunea aceasta se referă la un act din vechime, 
atestat de sfintele canoane și de practica bisericească, 
anume declararea Bisericii unei provincii sau unei ţări 
ca fiind autonome faţă de conducerea sa autocefală. Se 
cunoaște astfel autonomia Mănăstirii Muntelui Sinai, a 
Bisericii Finlandei, a Bisericii Japoniei, a Bisericii Cretei, 
ș.a. Textul propus Sfântului Sinod al Ortodoxiei, care cel 
mai probabil va fi adoptat în toamna acestui an, în cadrul 
Conferinţei ultime presinodale, prevede reguli unitare 
conform cărora o Biserică autocefală poate recunoaște 
autonomia unei Biserici din cadrul său și felul în care 
acest fapt beneficiază de recunoaştere panortodoxă 
ulterioară. 

Urmează ultimele două teme aflate în pregătirea 
Sfântului Sinod, asupra cărora nu s-a găsit până acum 
niciun consens. 


3. Problema autocefaliei 

Dintru început, problema aceasta s-a arătat a fi cea 
mai dificilă. Motivele sunt date de dilemele rămase neso- 
luţionate până în prezent: cine o proclamă, modul de 
acordare, cum se face recunoașterea de către alte Bise- 
rici. 

Trebuie să arătăm că în general aici există două ten- 
dinţe. Una este reprezentată de Patriarhia Constantino- 
polului care împreună cu alte Biserici pretinde că ea este 
cea care trebuie să recunoască autocefalia unei Biserici 
noi. A doua este reprezentată de Patriarhia Rusă, care 


împreună cu alte Biserici, consideră că Biserica Mamă 
este cea care acordă autocefalia. 

În virtutea acestui principiu, în anul 1970 Patriarhia 
Rusă a acordat autocefalie Bisericii Ortodoxe din Ame- 
rica, nerecunoscută până azi de majoritatea Bisericilor 
Ortodoxe Autocefale. Apoi, în anul 1958, Biserica Mace- 
doniei şi-a declarat autocefalia faţă de Biserica Serbiei 
şi este nerecunoscută până azi de toate celelalte Biserici, 
acest fapt conducând printre altele și la întemnițarea 
unui episcop trimis în Macedonia de Patriarhia Sârbă, 
încarcerat mai mulţi ani de autorităţile macedonene, dar 
eliberat recent prin mijlocirile Patriarhiei Ruse. Ca să nu 
mai amintim faptul că, de-a lungul timpului unele Bise- 
rici precum Biserica Georgiei, Biserica Cehiei și Slovaciei, 
Biserica Poloniei, au primit autocefalie atât de la ruși, cât 
şi de la constantinopolitani. 


4.Dipticele 

Dipticele reprezintă catalogul cu ordinea celor 14 
Biserici Ortodoxe Autocefale. El se întrebuinţează mai 
ales la întrunirile întâistătătorilor, atunci când slujesc sau 
se reunesc în sinaxe şi indică poziţia fiecărei Biserici în 
cuprinsul listei. Ca o similitudine, şi astăzi cele 20 de 
mănăstiri din Sfântul Munte au locul lor bine stabilit în 
ierarhia locului, în frunte cu mănăstirea Marii Lavre. Dacă 
pentru primele cinci poziţii ale dipticelor Bisericilor 
Ortodoxe Autocefale poziţiile sunt clare: Patriarhia 
Constantinopolului, Patriarhia Alexandriei, Patriarhia 
Antiohiei, Patriarhia lerusalimului şi Patriarhia Rusă, de 
aici începând toate celelalte Biserici au diptice 
neuniforme. Astfel, Bisericile  Constantinopolului, 
Alexandriei, lerusalimului, Serbiei, României, Ciprului, 
Greciei şi Albaniei aşează Biserica Georgiei pe locul nouă, 
în timp ce Bisericile Rusiei, Georgiei, Bulgariei, Poloniei, 
Cehiei şi Slovaciei o aşează pe locul şase. Biserica din 
America figurează ca autocefală numai pentru Bisericile 
Rusiei, Bulgariei, Poloniei şi Cehiei şi Slovaciei. lar Biserica 
Ciprului pretinde a fi aşezată înaintea patriarhiilor noi, 
imediat după Patriarhia Rusă, pentru că are autocefalie 
încă de la Sinodul IIl ecumenic. 


V. Chestiuni finale organizatorice ale Sinodului 
panortodox 


Patriarhul ecumenic actual Bartolomeu l-ul declara 
în anul 2011, într-o scrisoare trimisă tuturor Bisericilor 
Ortodoxe, că ar fi bine să se convoace cât mai curând 
Sinodul panortodox, urmând ca acesta să se limiteze la 
temele asupra cărora s-a găsit un consens până acum. 
La acestea s-ar putea adăuga un mesaj cu conţinut mai 
larg referitor la problemele care îl preocupă pe omul 
contemporan. 

Nu știm dacă ultimele două teme își vor găsi consen- 
sul până la anul în vară. Am văzut de asemenea mai 

înainte și că unele dintre textele propuse Sinodului sunt 
ambigue și nu vor rezolva problemele de fond. 

Unii teologi, propun ca Sinodul panortodox să se 
preocupe și de alte aspecte precum: „Necesitatea cate- 
hizării înainte de primirea Botezului și a altor Taine. Sta- 
bilirea unor practici unitare în toată Biserica Ortodoxă; 
Reguli privind (ne)recunoașterea Sfintelor Taine săvârșite 
în afara Bisericii Ortodoxe sau a structurilor ei canonice. 
La moment, Bisericile Autocefale nu au o practică unitară 
(uneori se acceptă hirotonia clericilor eretici, dar nu se 
acceptă hirotonia și nici măcar botezul unor schismatici); 
Uniformizarea unor texte și practici liturgice (scoaterea 
troparului ceasului al III-lea din epicleză, citirea cu voce 
tare a rugăciunilor, stabilirea unor reguli generale privind 
pregătirea pentru împărtășire și legătura dintre spove- 
danie și împărtășanie, [nelsfinţirea icoanelor, diferite 
practici la Sf. Maslu, diferenţierea tipicului parohial de 
cel monahal etc.); Elaborarea unui nou sistem de citiri 
biblice (cu fragmente din Vechiul Testament la fiecare 
Vecernie și cu un nou sistem de împărţire a pericopelor 
din Apostol şi Evanghelie, așa încât mirenii să poată auzi, 
pe parcursul a 2-3 ani, întreg textul Noului Testament. 
Sistemul actual este conceput pentru mănăstiri cu slujbe 
zilnice şi oricum are multe carenţe.); Sistematizarea nor- 
melor canonice din primul mileniu. 

Există o mulţime de canoane ieșite din uz sau care 
se contrazic reciproc, iar organizarea Bisericilor Autoce- 
fale este mult prea diferită. În acest sens, ar fi util un nou 


„Pidalion”, care să fie aprobat și implementat la nivel 
panortodox; Societatea modernă așteaptă formularea 
unor principii duhovnicești, şi realiste în același timp, 
privind contracepţia sau fecundarea artificială”, 

Până la momentul convocării Sfântului Sinod al Orto- 
doxiei ar trebui rezolvată problema canonicităţii alege- 
rii întâistătătorului Bisericii Cehiei și Slovaciei, nerecu- 
noscut la ora actuală decât de Patriarhia Rusă, sub 
auspiciile căreia s-a și desfășurat alegerea. 

Oricum ar fi însă, s-a stabilit deja că Sinodul panor- 
todox se va întruni în biserica Sfânta Irina din Constan- 
tinopol - aflată lângă palatul sultanilor din Istanbul, 
acolo unde a avut loc și Sinodul Il ecumenic, că vor par- 
ticipa 24 de ierarhi din fiecare Biserica Ortodoxă Auto- 
cefală (aproximativ 300 în total), în frunte cu întâistătă- 
torul, deși unele Biserici Ortodoxe nici nu au atâţia ierarhi 
în tot Sinodul (Biserica Cehiei și Slovaciei, Biserica Polo- 
niei), iar hotărârile vor fi adoptate pe principiul unani- 
mităţii și nu al majorităţii. Fiecare Biserică autocefală va 
avea un vot, deci înainte va trebui să găsească consensul 
cu privire la temele aflate în dezbatere în cadrul ierarhiei 
proprii. 

La final, ne exprimăm convingerea, deodată cu întâi- 
stătătorul Bisericii noastre, că „procesul convocării, pre- 
gătirii și reușitei Sfântului și Marelui Sinod, depind în 
mare măsură de harul lui Dumnezeu, dar și de sinergia 
sau conlucrarea noastră curajoasă și responsabilă cu 
acest har”. 

ANUL IV, NR. 14 


SUPLIMENI 
CATEHETIC 


IC [XC 
NILKA 


SFÂNTA EUHARISTIE 
ÎN CULTURA POPORULUI ROMÂN 


În această Taină, Domnul ni se dăruiește pe Sine, 
devenind Sfânta Cuminecătură, sub chipul pâinii și al 
vinului, spre iertarea păcatelor și spre viaţa de veci. Dom- 
nul lisus este Cuvântul lui Dumnezeu întrupat, numit și 
Lumina. „Lumina era cea adevărată, care, venind în lume, 
luminează pe tot omul:'(loan 1,9) Ea reprezintă bunăta- 
tea Domnului. x: 

Sfânta  Euharistie 
este și jertfă şi rugă, de 
mijlocire sau de cerere, 
pentru că ne împăcăm 
cu Dumnezeu, pogo- 
rându-se în permanenţă 
mila lui spre noi, mijlo- 
cindu-ne bunul sufle- 


tesc și trupesc. Prin 
Sfânta Euharistie sau 
Sfânta Taină a 


Împărtăşaniei nu pri- 
mim numai harul dum- 
nezeiesc, ci pe Însuși 
Izvorul harului, pe lisus 
Hristos, cel care s-a 
întrupat pentru mântu- 
irea oamenilor. 

La poporul român, credința 4 creștină a fost adusă în 
ţară încă de la începuturi de către Sfântul Apostol Andrei. 
Oamenii sunt buni, harnici şi iubitori. Ei respectă cu sfin- 
ţenie învăţăturile și tradiţiile creștine. Astfel, Sfânta Taină 
a Împărtăşaniei a fost dintotdeauna centrul vieţii creștine. 

Sfânta Taină a Împărtăşaniei se săvârşeşte în timpul 
Dumnezeieștii Liturghii. Ea este scopul acesteia. Darurile 
ce se aduc de către credincioşi (pâinea din grâu curat, 
dospită, și vinul din struguri) se prefac în Trupul și Sân- 
gele Domnului, prin invocarea Duhului Sfânt asupra lor, 


N 


Eleva ANA IONIȚĂ, Clasa a VIl-a 
Şcoala Gimnazială nr. 16 „Take lonescu” Timişoara 
Îndrumător prof. DALIA DRUIA 


de către liturghisitor. Aceasta poartă numele de epicleză 
şi constituie cel mai important moment din Sfânta Litur- 
ghie. 

Pregătirea pentru primirea Sfintei Împărtaşanii este 
de două feluri: trupească și sufletească. Oamenii trebuie 
să fie împăcaţi cu toată lumea și să își dorească asta, pen- 

7 tru unirea cu Dumnezeu. 

De asemenea, ei tre- 
buie să se spovedească, 
căci fără spovedanie nu 
te poţi împărtăși. Tre- 
buie să primească dezle- 
gare de la duhovnic și 
împlinirea canonului dat 
de acesta. Înaintea Sfin- 
tei Taine a Împărtăşaniei, 
se citesc rugăciunile. 

Ne putem împărtași 
cu adevărat în cinci feluri 
în Biserica lui Hristos: 
Prima și totodată cea mai 
importantă și cea mai 
deplină este cea cu Trupul 
şi Sângele Domnului. A 

i doua, este cea pe calea 
duhovnicească, prin intermediul rugăciunii. Următorul fel 
de împărtășire este pe calea lucrării poruncilor lui Hristos. 
Al patrulea este cel prin auz. Nu în ultimul rând, este cel pe 
calea pomenirii prin intermediul miridelor. 

Sfânta Împărtășanie ne dă puterea să iubim mai 
mult pe Dumnezeu și pe aproapele nostru. Ea ne aduce 
pace și bucurie în suflet și sănătate în trup, dacă ne 
împărtășim cu respect, credință și dragoste. „Mai bine 
sfială decât îndrăzneală!” spunea părintele Arsenie 
Boca. 

«4 Supliment catehetic 


ÎMPĂRTĂŞIREA COPIIILOR 
DE LA ŞCOALA DIN DUMBRĂVIŢA 


Perioada Postului Sfintelor Paşti i-a adus pe elevii 
Şcolii Gimnaziale din comuna Dumbrăviţa, însoţiţi de 
cadrele didactice, la sfânta biserică pentru a se spovedi 
şi împărtăși cu Sfintele Taine. 

În fiecare zi de miercuri și de vineri, au participat 
câteva clase la Sfânta Liturghie a Darurilor mai înainte 
sfinţite, iar încununarea împărtășirii cu Hristos a avut 
loc la sărbătoarea Bunei Vestiri, când aproximativ nouă 
clase de elevi au fost spovediţi şi împărtășiţi. 

Părinţii slujitori i-au îndrumat pe elevi să se roage, 
să săvârșească fapte bune, să participe la sfintele slujbe 
şi să se împărtășească regulat, iar la final, răbdarea şi 
dragostea lor a fost răsplătită prin oferirea de daruri. 

Euharistia reprezintă fundamentul vieţii oricărui 
creştin de la naștere până la desăvârșire. 

Botezul îi face pe oameni mădulare ale Trupului Său, 
iar prin Sfânta Euharistie creștinii primesc hrana vieţii 
veşnice; Sfânta Împărtășanie apropie şi mai mult pe 
creştin de Dumnezeu. 


Director pr. prof. ADRIAN NICOLA 
Prof. IOANA DRAGOMIR 


Darurul euharistic face viu şi lucrător darul mântu- 
irii primit la Botez. Sfântul Maxim Mărturisitorul arată 
legătura ce există între „Taina începutului” - Botezul și 
finalitatea vieţii spirituale “Taina Sfârșitului”- Euharis- 
tia: amândouă fac să se sălășluiască în noi dinamismul 
morţii lui Hristos, prin amândouă ne însușim puterea 
transformatoare a morţii Lui. 

Acestea formează un tot, în integritatea stării de 
mântuire. Și prin Euharistie devenim purtători de Hris- 
tos, se extinde în noi starea de mântuire, de înviere şi 
de slavă săvârșită de Hristos în umanitatea asumată 
de El. 

În legătură cu împărtășirea de Hristos, jertfit şi 
înviat, Părintele Stăniloae scrie: “Sunt asemenea cu 
Hristos cel jertfit şi Înviat căci pregust din Jertfa şi 
Moartea Sa, și nu mă împărtășesc numai de jertfă ci 
și de jertfitor. Sunt asemenea cu EI, și nu mai știu și 
nu mai pot face distincţie între ceea ce e al meu și 
ceea ceestealui'. 

Hristos umple cu umanitatea Lui, umanitatea noas- 
tră prin Împărtășanie. Hristos rămâne în noi şi noi în El 
prin Sfânta Împărtășanie. 

Pâinea și vinul aduse de comunitate se prefac în 
Trupul și Sângele Domnului fără să se piardă chipurile 
lor. După prefacerea elementelor, Domnul este prezent 
în Euharistie, întreg nu numai sub fiecare din cele două 
chipuri ale pâinii şi vinului, ci şi în fiecare părticică din 
ele Hristos e prezent cu Trupul și Sângele Său întreg pe 
fiecare altar, sub fiecare din cele două chipuri şi în fie- 
care părticică din ele. 

Sfântul loan Gură de Aurzice în acest sens: „Hristos 
ne-a dat putinţa să ne săturăm de trupul Lui, ridicân- 
du-ne la o prietenie și mai mare şi arătându-ne dorul 
Lui către noi”. 

Efectele pozitive ale Sfintei Împărtășanii asupra 
trupului şi sufletului, sunt exprimate în următoarea 
rugăciune: „Mintea și sufletul, inima și trupul, sfin- 
ţește-mi-le Mântuitorule, și mă învrednicește fără de 
osândă, Stăpâne, să mă apropii de înfricoșătoarele 
Tale Taine”. 

Ele sunt, pe de o parte înfricoşătoare, dacă sunt pri- 
mite cu nepăsare și în stare de păcat, pe de altă parte 
sunt pline de dulceaţă spirituală dacă sunt primite cu 


Ş 


credinţă și în stare de puritate. lar lucrarea lor e cu atât 
mai benefică cu cât e însoţită de rugăciunea noastră. 

„Biserica lui Hristos - după cum spune Sfântul loan 
Gură de Aur -este o Biserică vie și puternică în măsura 
în care se hrănește cu Trupul și Sângele lui Hristos... 

Fără o legătură tainică cu Hristos nu este cu putinţă 
o Biserică și o viaţă creștină propriu-zisă. Fără această 
comuniune dintre Hristos şi credincioși pe calea dum- 
nezeieștii Euharistii, nu poate fi vorba de o Biserică vie. 
Născută din Trupul și Sângele Domnului, ea nu poate 
fi vie în afara Trupului și Sângelui Lui. 

Neputând fi vie în afara dumnezeieștii Euharistii, 
Biserica lui Hristos trebuie să se alimenteze continuu 
din Taina ei însăşi, din dumnezeiasca Euharistie” 

Alexandru Schmemann atenţiona pe contempora- 
nii săi:,În toate vremurile, dar cu precădere în era noas- 
tră tulburată și confuză, fiecare renaștere ortodoxă și-a 
avut izvorul în redescoperirea Sfintelor Taine și a vieţii 
sacramentale și mai presus de toate, în renașterea 
Euharistică. 

lar dacă astăzi această renaştere euharistică și sacra- 
mentală bate la ușile Bisericii noastre, ar trebui să ne 
încurajeze ca semn că această fundamentală criză a 
secularizării se apropie de sfârșit”. 

BUCURIA CUVÂNTULUI 


Cu bucurie slujirii Cuvântului doresc să prezint una 
dintre inițiativele Școlii "Sf. Antim Ivireanul”, cenaclul 
literar, ce poartă numele BUCURIA CUVÂNTULUI şi care 
le prilejuiește, elevilor noștri, ocazia de a-și prezenta 
creațiile, dar şi talentul de interpreţi. Ne jucăm, stimulând 
imaginaţia curată și îi dăm drumul, ca unor porumbei 
în zbor... 

Momentul prezentării este de un farmec aparte dato- 
rită emoţiilor pe care copiii le trăiesc și le insuflă poezi- 
ilor și eseurilor pe care le-au pregătit. 

Minunata Sărbătoare a Buneivestiri a reprezentat 
ocazia potrivită de a organiza a doua ediţie a cenaclului 
dedicat tuturor mamelor și primăverii ce-o poartă în 
suflet. 

Am organizat evenimentul în două secțiuni, prima 
de interpretare și a doua de creaţie. Elevii noştri s-au 
înscris, în funcție 
de pregătire și pre- 
ferinţe. Au partici- 
pat cu bucuria 
dezinvoltă a copi- 
lăriei și cu maturi- 
tatea creatorului 
ce îşi tratează cu 
atenţie și severi- 
tate opera. Au pus 
in bucuria lor res- 
pectul față de 
mamă și, mai ales, 
dorinţa de a mul- 
țumi pentru grijă, 
dragoste, oboseală 
şi nespusa căldură 
a braţelor mamei. 

Juriul, format din persoane dragi școlii noastre, dar 
din alte domenii de activitate, s-a dovedit fascinat de 
curajul, sinceritatea și talentul nostru. Am pornit astfel 
la drum şi avem încredere că e o direcţie bună. 

Ca profesor într-o şcoală ortodoxă, cred cu tărie că 
educaţia adevărată constă în implementarea valorilor 
creştine. Reperele vieții noastre trebuie reflectate în ceea 
ce oferim copiilor. Într-o lume care-i respinge, care le 
refuză tocmai dreptul la dezvoltare, noi, dascălii, școala 
în sine, vom găsi compensaţia care să-i ghideze. 

Aceasta este prima trăsătură a educaţiei ortodoxe, să 
înconjori micul suflet, ce ţi-a fost dat să-l crești, cu iubire. 
De-aici se va dezvolta apoi încrederea în sine, bucuria 
descoperirii, fascinația începuturilor și credinţa că totul 
ne e dat spre împlinire și înnobilare. 

Ştiu că totul poate fi transformat prin iubire, știu că 
sufletele sunt mai delicate decât florile, au nevoie de 

căldură, de zâmbete sincere, de susținere, de norme 
morale, de povăţuire, căci doar așa, prin multă răbdare, 
vor creşte mari şi puternice. Am căutat școala în care să 
se predea iubire. Am găsit-o, aşa cum ne e dat să ne iasă 
în cale ce e bine și drept, la momentul potrivit. De acum 
e rândul meu să o prezint celor ce caută bucuria. 

Școala mea de suflet poartă numele Sfântului Antim 
Ivireanul, e școala ortodoxă din Timișoara, născută ca o 
urmare firească a Grădiniţei “Troiţa”, unde copiii continuă 
educația în valorile ortodoxiei , deprinsă de la părinţi și 
bunici. Cele două instituţii s-au creat sub înaltul patronaj 
al Arhiepiscopiei Banatului și al Asociaţiei "Prologos”. 

Noi suntem la început de drum, ne poticnim uneori, 
din prea multe intenţii bune, am învăţat că, dorind să 
arăţi totul, te pierzi în detalii și uiţi esenţialul, însă învăţăm 
zâmbind, cu multă dăruire și dorință de a ne perfecționa. 

Educaţia în 
spiritul valorilor 
ortodoxe implică, 
deopotrivă , devo- 
tament din partea 
educatorilor, das- 
căli, preoţi, peda- 
gogi, psihologi, 
dar şi din partea 
părinţilor. 

Ne place să re- 
cunoaștem că, de 
această dată, noi, 
educatorii, conti- 
nuăm educația 
primită în familie 
şi șlefuim sufletul, 
ascuţindu-i min- 
tea, trezindu-i simţurile, respectând perseverenţa, logica 
şi performanţa în cunoaştere. 

Ne bazăm demersul didactic pe încredere, pe desco- 
perire, pe bucurie. Vrem să ne motivăm elevii să aleagă 
munca susţinută, altruismul, satisfacția pe careţi-o oferă 
datoria împlinită. Sigur că fiecare zi ne rezervă situaţii 
din care învăţăm, stări noi, pe care le trăim cu entuziasm, 
cu emoţii, dar nu mai suntem temători fiindcă ne susţine 
credinţa și apartenenţa la comunitatea ortodoxă, 
de unde ne preluăm puterea de a face faţă oricăror 
obstacole. 

Alături de cenaclu, care va continua să-și desfășoare 
activitatea în intervale regulate, vom elabora revista 
școlii, cu același nume, vom porni spre alte proiecte cul- 
turale şi sportive şi vom continua să ne bucurăm sincer 
şi cu toată inima pentru fiecare moment în care învăţăm 
o lecţie a răbdării și a modestiei. 

VESTIND MINUNEA 


Boarea dimineții învăluie pășunea 

Soarele răsare vestind chiar minunea 

Ce azi-dimineaţă, pe la revărsat, 

Umplând colini de slavă, iarăși s-a întâmplat. 


Clopotele bat, umplând și sat, şi munți, 
Aducând lumină pe negrele lor frunți. 
Starețul bătrân și încărcat de veacuri, 

Ținând doar crucea-n mâini de la revărsaturi, 
Înconjură lăcaşul într-un duios alai 

Făcând bisericuţa să pară că-i un rai. 

A treia oară, însă, el falnic se opri 

Și în faţa ușii poruncitor grăi: 


- Deschideţi-vă, dară voi, de aur porţi, 
Să intre împăratul pentru noi toţi! 
Dară din 'năuntru puternic s-auzi: 

- Cine este acesta care îmi grăi? 


Eleva ANA MARIA TOMESCU, clasa a V-a, 
Școala Primară Sf. Antim Ivireanul 
- Împăratul slavei și-al îngerilor domn, 
Ce sculat-a iadul din veșnicul său somn. 
Lacătul cel mare cade-a treia oară, 
Simbolizând raiul, deschis pentru noi iară. 


lar odată cu Învierea Domnului Hristos 
Revine la viaţă tot ce e frumos. 

Codrul, ce întunecat fiind, din nou e luminos, 
Răsunând prin ramuri un ciripit voios. 


Pârâiașul, adormit de gerul iernii grele 
Începe să susure prin mii de firicele 
De iarbă, ce acum au încolțit 

Și raiul primăverii mereu l-au pregătit. 


Să ne împărtăşim și noi de slava Domnului divină 
Așa cum din iad i-a scos pe cei fără de vină. 


Desen realizat de AMALIA RADONUR, cls. a VII-a, Şc. Gimnazială Lenauheim 

UN NOU DOCTOR ÎN TEOLOGIE 


Şcoala Docto- 
rală a Facultăţii de 
Teologie „Sfântul 
Andrei Şaguna”din 
Sibiu a declarat cu 
calificativul maxim 
pe Părintele dia- 
con losif Stancovici 
(din cadrul Epis- 
copiei ortodoxe 
sârbe din Timişoa- 
ra), doctor în teolo- 
gie, în urma susţi- 
nerii, la 3 februa- 
rie 2015, a proiec- 
tului tezei de doc- 
torat referitoare la Familia în lumina datelor revelaţionale 
ale Cărţii Facerii. Creșterea și formarea tinerei generaţii. Un 
răspuns la provocările lumii contemporane., alcatuită la 
catedra de Studiu biblic al Vechiului Testament, având 
ca îndrumător științific pe Pr. prof. univ. dr. Dumitru 
Abrudan. 

Părintele Diacon losif Stancovici, fiul Părintelui dr. 
Branislav Stancovici, protopopul ortodox sârb al Timi- 
şoarei, primind o aleasă educaţie duhovnicească în fami- 
lie a urmat și absolvit secţia de Teologie Pastorală din 
cadrul Liceului Pedagogic„Carmen Sylva” din Timişoara, 
promoţia 1999-2004. Începând cu 2004 şi până în 2008 
a urmat concomitent cursurile secţiilor de Teologie Pas- 
torală şi Filologie Clasică ale Facultăţii de Litere, Istorie și 
Teologie din cadrul Universităţii de Vest din Timișoara. La 
finalul studiilor a susţinut examenele de licență la 
ambele facultăţi cu lucrările: Educaţia la evrei, sub îndru- 
marea Pr. conf. dr. Constantin Jinga, respectiv Paideia 
greco-romană, sub îndrumarea conf. dr. Claudiu Arieșan. 

În 2008 s-a înscris la Şcoala Doctorală a Facultăţii de 
Teologie „Sfântul Andrei Şaguna” în cadrul Universităţii 
„Lucian Blaga” din Sibiu. Pentru elaborarea tezei de doc- 
torat, la îndrumarea Pr. prof. univ. dr. Dumitru Abrudan, 
îndrumător ştiinţific, a studiat mai întâi la biblioteca 
Facultăţii Ortodoxe Sârbe din Belgrad, continuând apoi 
la Universitatea Ebraică din Ierusalim. Beneficiind de o 
bursă de specializare a studiat la Institutul Catolic Fran- 
ciscan din lerusalim (Studium Biblicum Franciscanum), 
obţinând la finalul cursurilor Diploma di formazione 
biblica (Diplomă de formare biblică). În această perioadă 
a elaborat mai multe studii, temeinic documentate, 
publicate mai ales în revista Altarul Banatului din Timi- 
şoara, apreciate în mod deosebit de către Mitropolitul 
Nicolae Corneanu al Banatului, care le-a și recomandat 
pentru publicare în 2010 și în 2012. 


Preot prof. univ. dr. SORIN COSMA 


Comisia examenului de doctorat, prezidată de Pr. 
prof. univ. dr. Aurel Pavel, decanul Facultăţii de Teologie 
Ortodoxă, având în componenţa sa pe Pr. prof. univ. dr. 
Dumitru Abrudan, coordonator științific şi pe membrii 
comisiei: Pr. prof. univ. dr. Vasile Mihoc de la Facultatea 
de Teologie Ortodoxă din Sibiu, Pr. prof. univ. dr. Sorin 
Cosma de la Universitatea „Eftimie Murgu” din Reșița și 
Pr. prof. univ. dr. Emilian Corniţescu de la Facultatea de 
Teologie Ortodoxă din București, a constatat că prezenta 
lucrare, însumând 648 de pagini, este de actualitate 
umplând un gol în teologia biblică românească, în sen- 
sul că prezintă familia ca celulă de bază a societăţii rapor- 
tată la autenticul naturii umane ce poartă în sine chipul 
lui Dumnezeu având menirea de a realiza și statornici 
împărăţia Sa în lume. 

În acelaşi timp, reprezentând o dezbatere în profun- 
zime a datelor scripturistice, lucrarea se constituie ca un 
document de inspiraţie biblică în stabilirea învăţăturii 
de credinţă a Bisericii ca temei în direcţia teologiei sis- 
tematice, precum în dogmatică, teologia fundamentală, 
apologetică, morală, spiritualitate, bioetică și misiune 
creștină, iar prin faptul ca datele revelaţionale ale Cărţii 
Facerii stabilesc ordinea divină în lume studiul de faţă 
oferă și o orientare optimă în formularea normelor juri- 
dice şi liturgice ale Bisericii Ortodoxe. 

Comisia a constatat că prezentul proiect al tezei de 
doctorat este rodul unei activităţi de cercetare de mai 
mulţi ani, autorul având acces la limbile ebraică, greacă 
şi latină, precum și la limbile de circulaţie mondială: 
engleză, franceză, germană și italiană, a utilizat o 
bogată literatură de specialitate de mare actualitate 
şi de cea mai bună calitate dovedind capacitate de 
analiză şi sinteză în dezvoltarea variatelor aspecte ale 
teologiei biblice, precum și echilibru în problemele 
complexe și controversate pe care le ridică subiectul 
tratat. 

Astfel, s-a concluzionat că lucrarea cu tema familiei 
în lumina datelor revelaţionale ale Cărţii Facerii fiind de 
mare actualitate este bine conturată, temeinic docu- 
mentată și academic dezvoltată, încât, deopotrivă cer- 
cetătorul biblic cât și teologul interesat în cunoașterea 
variatelor aspecte ale familiei și educaţiei prezentate de 
Cartea Facerii poate găsi răspuns preocupărilor pe care 
intenţionează să le întreprindă în această direcţie, iar 
cititorul oricare ar fi poate primi orientarea optimă în 
viaţa personală și familială. 

Apreciind după cuviinţă strădaniile proaspătului doc- 
tor în teologie, Părintele diacon losif Stancovici, comisia 
a reţinut în același timp și aportul învăţământului timi- 
şorean, care i-a dat o temeinică pregătire și orientare în 
activitatea de cercetare științifică. 


Învierea 

PĂRINTELE TEOFIL PĂRĂIAN ŞI TAINA 
SCHIMBĂRII DE SINE 


Fără îndoială că unul dintre cele mai frumoase chipuri 
ale ortodoxiei româneşti a fost cel al Părintelui Arhiman- 
drit Teofil Părăian. Peste ani, părintele bucuriei va rămâne 
în conștiința colectivă prin zâmbetul său inconfundabil; 
un zâmbet al veșniciei, asemanător poate cu cel al părin- 
telui losif Vatopedinul, trecut la Domnul in același an, 
2009. 

Dincolo de statura de mare duhovnic, clădită prin ani 
mulți de rugăciune și nevoinţă, Părintele Teofil este viu 
prin cuvântările, conferințele și cărţile lăsate nouă ca 
moştenire. 

De asemenea, din toată activitatea sa de propovă- 
duitor al cuvântului lui Dumnezeu, rămâne de netăgă- 
duit faptul că arhimandritul de la mănăstirea Sâmbăta 
de Sus a fost un mare iubitor la tinerilor. Lucrarea sa de 
revigorare duhovnicească, mai ales după anul 1990, a 
dat rod însutit prin frumoasele tabere de vară, care sunt 
deja o tradiţie la Mănăstirea Oașa, sau din nenumăratele 
conferinţe susținute în ţară și în străinătate. În mod spe- 
cial, el îi iubea pe tineri din toată inima pentru că: tână- 
rul, spunea părintele, e modelabil, bătrânu-i ţapăn. 


1 Arhim. Teofil Părăian, Veniţi de luaţi bucurie, ed. Teognost, p. 
287, Cluj-Napoca, 2007. 

Prin dragostea pe care o împărtășea, i se răspundea 
cu dragoste. Aşa se explică faptul că mulți tineri erau 
dornici să stea în preajma sfinţiei sale, avându-l ca 
povăţuitor. În toate atitudinile sale se întrezărea un echi- 
libru ce scotea în evidenţă experienţa sa lăuntrică. Părin- 
tele era un om blând, dar cu discernământ duhovnicesc, 
căci de multe ori punea în rânduială zburdălnicia tine- 
rească: „întâi ne facem datoria și după aceea vine 
bucuria.? 

Știut este faptul că părintele Teofil, deși era nevăzător, 
printre multe alte calități avea și darul oratoriei. A fost 
un bun cunoscător al Sfintelor Scripturi şi al Filocaliei. 
Noul Testament, Filocalia, precum și apoftegmele 
Sfinţilor Părinţi au fost cărţile sale de căpătâi. lar memo- 
ria sa deosebită, iluminată de Dumnezeu, sensibiliza și 
fascina întregul auditoriul, atunci când recita vreo poe- 
zie creştină. 

La aceste rânduri, cunoscute deja de multă lume, 
ce-aş mai putea adăuga? 

În cuvântările sale, părintele Teofil recomanda spre 
lectură o carte scrisă de Eleanor H. Porter: Pollyanna - 
Taina mulțumirii. Cartea a stârnit curiozitatea multor 
credincioși, căci, la un moment dat, o puteai găsi chiar 
şi la standul de cărţi religioase din preajma sălii de 
conferință. 

Din aceeași curiozitate colectivă mi-am procurat 
povestea Pollyanei. Eram dornic să aflu de ce părintele 
ne-a recomandat-o. Oare de ce această carte să fie intro- 
dusă în lista cărţilor bune de citit? Într-un mod accesibil 
și captivant, am fost surprins să descopăr pagini des- 
prinse parcă din Patericul egiptean. Nu e greu să-ţi dai 
seama că firescu întâmplărilor din pustiul Sketis poate 
fi actualizat în cotidian prin viața unei fetițe de 11 ani 
care face bine la toată lumea. Și poate de aceea părintele 
Teofil o menţiona în conferințele sale. Viaţa este simplă 
atunci când este privită prin ochii unui copil inocent și 
aparent naiv. 

Pollyanna, fiică de preot misonar, rămasă orfană de 
ambii părinţi, înfruntă cu stoicism greutăţile vieţii printr- 
un joc al mulțumirii. Odată, pe vremea când trăia tatăl 
ei, ca orice copil, îşi dorea o păpușică. De multe ori 
aştepta ca în butoiașele misionare să găsească jucăria 
mult dorită. La finalul mai multor scrisori, fetița primiște 
doar niște cârje, anticipându-se chiar suferința ce o va 
avea de suferit: invaliditate temporară. 

Nemulțumirea fetiţei, precum și pasaje încurajatoare 
din Sfânta Scriptură, l-au pus pe preotul misionar să 
inventeze jocul mulțumirii: „să găseşti în orice împreju- 
2 Arhim. Teofil Părăian, op.cit. p. 35. 

rare ceva de care să te poţi bucura.” Oare nu și din 
această carte a învățat Părintele Teofil să se bucure de 
tot ce este în jurul său, chiar dacă nu vedea lumina zilei? 

Prin comparaţie, acest joc al mulțumirii nu e mai pre- 
jos de gândul bun pe care Părinţii din pustiu încercau 
din răsputeri să îl dobândească: „Niciodată n-am intrat 
în chilia mea cu gând rău împotriva vreunui frate care 
m-a supărat. Şi m-am străduit, pe cât mi-a fost cu putinţă, 
să nu las pe nimeni să intre în chilia lui cu vreun gând 
rău împotriva mea: 

Lupta pentru sădirea gândurilor bune nu este o luptă 
oarecare, lipsită de importanţă. Gândul rău nu poţi să-l 
îndepărtezi definitiv, ci trebuie doar transformat intr-un 
gând bun. Naturaleţea gândului bun intră în firescul 
omului atunci când acesta trăiește simplu, nu-și com- 
plică viaţa, ci caută mai ales smerenia. Să ai gând smerit 
e o mare realizare! Şi întotdeauana nu e meritul nostru, 
ci e darul lui Dumnezeu! 

În aceast act metanoic, de transfigurare, s-au angajat, 
de pildă, Părinţii din pustia Sketis, făcând să înflorească 
din lacrimile pocăinţei florile neveştejite ale sfințeniei. 
Uneori greșit se crede că ei au fugit de lume. Ei au fugit 
doar de grijile lumești, mistuiţi doar de focul iubirii lui 
Dumnezeu În care era cuprinsă și rugăciunea pentru 
lume. Patericul cuprinde multe sfaturi din care se 
înțelege foarte bine lepădarea de lume:,„A muri faţă de 
aproapele tău, înseamnă a-ţi duce păcatele propii și a 
nu avea grija altuia, dacă-i bun sau rău. Să nu faci rău 
nimănui și să nu ai niciun gând rău pentru cineva în 
inima ta. Nu dușmănii pe nimeni și nu ţine dușmănia în 
inima ta. Nu-l uri pe cel care-și dușmănește aproapele. 
Aceasta este pacea. În toate mângâie-te cu gândul că 
truda durează puţin, iar odihna totdeauna, prin harul lui 
Dumneze.” 

Așa a procedat și Pollyanna: a început cu sine, ajutată 
de Dumnezeu. A luptat pentru dobândirea gândului bun 
și a biruit. Dobândind gânduri bune faţă de semeni, a 
descoperit iubirea Domnului Hristos. Prin această iubire, 
izvorâtă din Dumnezeu, fetița a devenit mulţumită de 
ce are, i-a mulțumit pe cei din jur, reușind în final să 
schimbe oamenii unui întreg oraș. Dragostea debor- 
dantă cu care Pollyanna cuprindea pe toată lumea a 
înmuiat cele mai reci și mai împietrite inimi. Gingășia și 
naivitatea sa de copil nevinovata unit într-o comuniune, 
aproape euharistică, de mulţumire și recunoștință, 
întreaga comunitate din care făcea parte. 

Aş recomanda această carte mai ales vlăstarelor 
tinere din societatea noastră, asupra cărora se dă o luptă 
aproape fățișă și tot mai pregnantă. Nu mă refer aici 
3 Eleanor H. Porter, Pollyanna - Taina mulțumirii, ed. Nepsis, 
2014, p. 33. 

4 Patericul sau Apoftegmele Părinților din pustiu, Avva Isaac, 
ed. Polirom, 2007, p.178. 


5 Idem. Șapte capete pe care avva Moisei le-a trimis avvei Pimen, 
p. 234. 


numai la scoaterea religiei din școală, ci și la multitudinea 
de informaţie aparent inofensivă, dar care numai la fapte 
bune nu te îndeamnă. 

Lectura nu trebuie ocolită nici de minţile mai 
pretenţioase care sunt mereu în căutare de lucruri pro- 
funde. Uneori, soluţiile multor probleme „grele” sunt 
dezlegate prin cele mai banale întâmplări, așa, ca la 
Pateric. Cartea se doreşte a fi și un antidepresiv eficient, 
mai ales pentru cei deznădăjduiţi sau cărora le lipsește 
stima de sine. Personajele cărţii sunt bine conturate, 
încât n-ai cum să nu te regăseşti într-un tipar. 

Trăim într-o lume tot mai agitată, care ne cere tribut 
cu o viteză ameţitoare. Timpul parcă se scurge fără să 
ne dăm seama. Viaţa însăși pare tot mai complexă pen- 
tru că și noi ne dorim tot mai multe, devenim tot mai 
„complexaţi” și deloc contemplativi. Orgoliile sunt mari 
pentru că ofertele sunt ispititoare. Mai ales oferta virtu- 
ală este una din măștile fericirii care slăbeşte foarte mult 
comuniunea. Vedem știri la tot pasul, ne frământă, jude- 
căm, analizăm, dar toate pentru ce? Ce fac EU, fără a avea 
gândul că pot schimba ceva? Lasă-L pe Dumnezeu să 
lucreze cu și prin NOI! 

Din mândrie încercăm tot mai mult să îi schimbăm 
pe alții și astfel nemulţumirea ne pândește la tot pasul. 
Nemulțumirea se transformă într-o frustrare continuă 
care te face să-ți pierzi pacea lăuntrică. Și toate acestea 
pentru că, în marea învolburată a vieţii, uităm să ne 
schimbăm mai întâi pe noi înşine. 

În smerenia sa, părintele arhimandrit Teofil Părăian a 
schimbat lumea, pentru că s-a schimbat pe sine. A fost 
mulțumitor, înmulţind talanţii. 

Bunul Dumnezeu să-i facă veșnică pomenire! 

IMNURILE TRIODULUI 


Calendarul nostru creștin ortodox, din punct de 
vedere al rânduielilor bisericești și al slujirii în mod 
special, se împarte în trei mari perioade: a Octoihului, 
a Triodului, și a Penticostarului; perioada de 10 săptă- 
mâni dinaintea marelui praznic al Învierii Domnului o 
numim a Triodului sau, aşa cum scrie pe prima pagină 
a acestei cărţi de strană, a întreitelor cântări lui Dum- 
nezeu; acest gen de ode sau imnuri întreite simboli- 
zează evident numărul persoanelor Sfintei 
Treimi. 


Primele trei duminici ale Triodului 

Această perioadă, despre care am amintit, a Triodului, 
începe cu Duminica Vameșului și a Fariseului, numită ast- 
fel după parabola din pericopa evanghelică citită în 
această zi, la Sfânta Liturghie. 

Una dintre stihirile Vecerniei ne avertizează şi ne 
îndeamnă în același timp: "Să nu ne rugăm ca fariseul, 
fraţilor, cel ce se înalţă pe sine, se va smeri; să ne smerim 
înaintea lui Dumnezeu prin postire strigând: Dumneze- 
ule, milostiveşte-Te spre noi, păcătoşii...” 

Foarte cunoscute sunt însă pentru mulţi credincioşi 
unele dintre cântările Utreniei aceleiaşi zile:“Ușile pocă- 
inţei deschide-mi, Dătătorule de viaţă; că mânecă 
(aleargă) sufletul meu la Biserica Ta cea sfântă, purtând 
locaș al trupului cu totul întinat. Ci curăţește-l ca un 
Îndurat, cu mila milostivirii Tale...” sau: “La mulţimea 
faptelor mele cele rele, cugetând eu, păcătosul, mă 
cutremur de înfricoșata zi a judecății; ci îndrăznind spre 
mila milostivirii Tale, ca David strig Ţie: Miluiește-mă, 
Dumnezeule, după mare mila Ta... 


Preot BOGDAN NEAGA 


Următoarea duminică, numită a Fiului Risipitor, după 
bine cunoscuta parabolă rostită de Mântuitorul, ne 
aduce un imn trist, din Psalmii lui David, menit să ne 
pregătească de perioada de post, al cărei inceput se 
apropie:“La râul Babilonului, acolo am șezut și am plâns, 
când ne-am adus aminte de Sion. (...) Cum să cântăm 
cântarea Domnului în pământ străin? De te voi uita, leru- 
salime, uitată sa fie dreptatea mea!” (Psalmul 36, 1; 4-5) 

Duminica Lăsatului sec de carne, seara, la Vecernie, 
ne poartă cu gândul spre Înfricoşata Judecată:“Când se 
vor așeza scaunele și se vor deschide cărţile și Dumnezeu 
va şedea la Judecată... ce vom face atunci, noi oamenii, 
cei vinovaţi de multe păcate?” 

“leşit-a Adam din rai pentru mâncare; pentru aceasta 
plângea tânguindu-se și cu glas de umilinţă zicea: Vai 
mie ! o poruncă a Stăpânului am călcat și de tot binele 
m-am lipsit...” Această meditaţie ne-o propune sti- 
hoavna Vecerniei din Duminica Lăsatului sec de brânză. 


Cele șase duminici ale Postului Mare 

Începând Postul Mare, se va săvârşi, specific numai 
acestei perioade calendaristice, Liturghia Darurilor mai 
înainte Sfinţite sau a Sfântului Grigorie Dialogul; în cadrul 
acesteia, vom auzi imnurile deosebite precum Heruvicul: 
“Acum puterile cerești împreună cu noi nevăzut slujesc, 
că iată intră Împăratul măririi... .iată Jertfa cea de taină, 
de dânsele se înconjura. Cu credinţă și cu dragoste să 
ne apropiem ca părtași vieţii veșnice să ne facem”, sau 
priceasna: “Gustaţi și vedeţi că e bun Domnul”; trebuie 
spus că această Sfântă Liturghie are un farmec aparte 
pentru faptul că se săvârșește unită cu Vecernia. 

În prima duminică din perioada 
Postului, numită Duminica Ortodo- 
Xiei, închinată cinstirii icoanelor, mări- 
rea troparului ne evocă o frumoasă 
rugăciune: “Preacuratului Tău chip ne 
inchinăm, Bunule, cerând iertare gre- 
şelilor noastre, Hristoase Dumneze- 
ule, că de voie ai voita te sui cu Trupul 
pe Cruce... 

Fiecare dintre duminicile Postului 
Mare poartă un anumit nume, o anu- 
mită tematică, folositoare pentru 
mântuire și ziditoare de suflet, toc- 
mai pentru a sprijini și mai mult apro- 
pierea de Dumnezeu în această peri- 
oadă a anului calendaristic; astfel, a 
doua duminică din acest Post este 
dedicată Sfântului Grigorie Palama, 
care a trăit in urmă cu aproximativ 
şase secole și a fost un ilustru nume 

din șirul sfinţilor teologi bizantini; mărirea troparului 
oglindește și ea acest merit: "Luminătorule al dreptei 
credinţe, întărirea Bisericii și învăţătorule, podoaba 
monahilor, apărătorule cel nebiruit al teologilor, făcă- 
torule de minuni, Grigorie, lauda Tesalonicului...” 

“Mântuiește, Doamne, poporul Tău și binecuvintează 
moştenirea Ta; biruinţă binecredincioșilor creştini asu- 
pra celui potrivnic dăruieste și cu Crucea Ta păzeşte pe 
poporul Tău” este Troparul cu care suntem familiarizați 
de la Inălţarea Sfintei Cruci — 14 septembrie, dar care 
revine și acum, în a treia duminică a Postului, închinată 
Sfintei Cruci, simbol care evocă Patimile Mântuitorului. 

Cea de-a patra duminică a Postului Mare este numită 
şi a Sfântului loan Scărarul, părinte filocalic căruia îi sun- 
tem recunoscători pentru mult citita Scara raiului, foarte 
folositoare și îndrumătoare pentru suflet; din acest merit 
izvorăşte și Troparul:“Locuitor pustiului și înger în trup 
şi de minuni făcător te-ai arătat, de Dumnezeu purtă- 
torule, Părintele nostru loan, cu postul, cu privegherea 
şi cu rugăciunea cereștile daruri luând...”. 

În urmă cu o mie şi trei sute de ania trăit un mare 
imnograf bizantin, Sfântul Andrei Criteanul, arhiepiscop 
al Cretei, căruia îi datorăm multe din cântările ce se 
găsesc în cărţile de strana și se intonează în cadrul 
vecerniilor și al utreniilor; din acest motiv, în săptămâna 
a cincea a Postului, miercuri seară, se săvârșește Denia 
sau Canonul Sfântului Andrei Criteanul, o bogată înşiru- 
ire de cântări şi rugăciuni. Vineri seară, în aceeaşi săp- 
tămână, amintind de Buna Vestire, se săvârşeşte Acatis- 
tul Maicii Domnului, în cadrul căruia slujitorii, strana și 
credincioșii cântă împreună una dintre cele mai vechi 
cântări bisericești (datând posibil din secolul al VII-lea), 
şi anume Condacul glasului al optulea : “Apărătoare 
Doamnă, pentru biruintă mulţumire, mântuindu-ne din 
nevoi aducem ţie... Bucură-te, Mireasă, pururea 
Fecioară!” după care întreaga obște se închină cu sme- 
renie .. 

Duminica a V-a din Postul Mare ne aduce aminte de 
istorisirea Sfântului Zosima (sec. V) despre Maria Egip- 
teanca, un exemplu zdrobitor de pocăință, smerenie și 
post — și în același timp de putere a omului de a trece 
de la cele rele la apropierea de Dumnezeu; Troparul 
mărturiseşte şi el : “Întru tine, Maică, cu osârdie s-a 
mântuit cel după chip, că luând Crucea ai urmat lui 
Hristos şi lucrând ai învăţat să nu se uite la trup, căci 
este trecător, ci să poarte grijă de suflet, de lucrul cel 
nemuritor; pentru aceasta şi cu îngerii împreună se 
bucură, Cuvioasă Marie, duhul tău” 

“Astăzi harul Sfântului Duh pe noi ne-a adunat, și 
toţi luând Crucea Ta zicem: Bine ești cuvântat, Cel ce vii 
în numele Domnului; Osana, Celui dintru înălţime!“ este 
stihira glasului pe care o cântă împreună strana și cre- 
dincioșii în Duminica a VI-a din Postul Mare, a Floriilor; 
intrăm de acum în Săptămâna Patimilor; 


Săptămâna Patimilor 

Această săptămână este cea care încheie acest Post, 
dar care, deși tristă, este și foarte frumoasă prin Deniile 
ce se săvârșesc în fiecare seară, mai ales Denia celor 
Douăsprezece Evanghelii (joi seara) şi Prohodul Domnului 
(vineri seara). 

În cadrul acestor Denii, credincioşii aflaţi în Biserică 
intră în atmosfera duhovnicească specifică acestei peri- 
oade calendaristice, datorită cântărilor bisericești pe care 
doar în aceste zile le auzim; între acestea, amintim Lumi- 
nânda:“Cămara Ta, Mântuitorul meu, o văd împodobită, 
şi îmbrăcăminte nu am ca să intru într-însa..., troparele: 
“lată Mirele vine în miezul nopții și fericită este sluga pe 
care o va afla priveghind... Vezi dar, suflete al meu, cu 
somnul să nu te îngreuiezi, ... ci te deşteaptă, strigând: 
Sfânt, Sfânt, Sfânt ești Dumnezeule..." sau“Când măriţii 
Ucenici la Cină s-au luminat, atunci luda cel rău credincios, 
cu iubirea de arginţi bolnăvindu-se, s-a întunecat...”; 

Joi seara, în cadrul Deniei, suntem impresionați de 
unele dintre cele mai profunde cântări bisericești, şi 
anume Antifonul 12: “Acestea zice Domnul către iudei: 
poporul Meu, ce am făcut vouă? Sau cu ce v-am supă- 
rat?... Poporul Meu, ce am făcut vouă? Și cu ce Mi-aţi 
răsplătit? În loc de mană cu fiere, in loc de apă cu oţet...” 
- sau Antifonul 15: "Astăzi a fost spânzurat pe lemn Cel 
ce a spânzurat pământul pe ape; cu cununa de spini a 
fost încununat Împăratul îngerilor... 

Prohodul Domnului, ce se săvârşeşte vineri seara, nu 
este altceva decât slujba de înmormântare a Mântuito- 
rului, slujbă de care nu a avut parte așa cum s-ar fi cuve- 
nit, înmormântat fiind în grabă, și mai ales plătind păca- 
tele noastre, fără vreo vină proprie; evident că nu poate 
fi altfel decât o înșiruire de cântări triste, precum tropa- 
rul: “losif, cel cu bun chip, de pe lemn luând preacurat 
Trupul Tau, cu giulgiu curat înfăşurându-l și cu miresme, 
în mormânt nou îngropându-, l-a pus.'Sau cele trei stări: 
“În mormânt, Viaţă, pus ai fost, Hristoase, și s-au spăi- 
mântat oștirile îngerești...”, “Cuvine-se, dar, să cădem 
la Tine, Ziditorul, Cela ce pe Cruce mâinile Ţi-ai întins...” 
şi“Neamurile toate laudă-ngropării Ţi-aduc, Hristoase-al 
meu...Vino, întreaga fire, psalmi de îngropare lui Hristos 
să-l aducem” 

Toate aceste cântări bisericești au o multiplă impor- 
tanţă: sunt pline de învățături teologice, dogmatice, 
foarte folositoare pentru suflet și pentru mântuire, dar 
au și farmecul lor aparte, prin care ne introduc în atmo- 
sfera de contemplare duhovnicească specifică și în ace- 
lași timp necesară în această perioadă a calendarului 
bisericesc, și anume a Triodului și a Postului Mare, timp 
liturgic premergător și pregătitor pentru prăznuirea, 
cum se cuvine, duhovniceşte, a marelui praznic al Învierii 
Domnului; odată cu aceasta începem o altă perioadă a 
calendarului nostru, și anume perioada numită a Penti- 
costarului, a zilelor Cincizecimii. 

Cred într-unul Dumnezeu 
Tatăl ziditorul, 

Dar mai cred şi-n neamul meu, 
Înfrăţit cu dorul. 


Cred în sfinţi, dar și-n voinici, 
Cred în flori și-n cremeori 
Căci tăcuţii mucenici 

Cu haiduci-s gemeni. 


Dar mai cred că într-o zi, 
Aspru, din furtună, 
Neamul meu se va trezi 
Cu securea-n mână. 


Şi-atunci ierte Cel din cer 
Liftele spurcate, 

Căci prin sânge și prin fier 
Ne-om croi dreptate. 


Cred într-unul Dumnezeu, 
Tatăl ziditorul, 

Ce-a-nfrăţit în neamul meu 
Sfântul crez cu dorul. 


RADU GYR 


Pagine 


Doamne lisuse, 

Cuvântul mai presus decât 
Imensitatea tuturor lumilor 
lisuse, Omule-Prunc 
Omule-Dumnezeu, 
Omule-Fiu 

Ajută-mă! 


În gânduri deşarte 
Am stat 

În fapte goale 

Am umblat. 


Schimbă-mi deșertăciunea — 
În fapta albă — 

Cuvinte goale 

În rugăciune — 

Descreșterea în creştere. 


CARMEN JUTEA-GIBOI 

Za pna micul 


Bucurie mare astăzi este 

Căci arhanghelul din cer aduce Bună Veste 
Gabriel este numele lui 

Şi e solul Domnului. 


Din cer el coboară 

La o Sfântă Fecioară 

În a Nazaretului localitate 
De Ierusalim departe 


Să-i spună Fecioarei Maria 

Că va naște pe Mesia 

Pe care Dumnezeu L-a făgăduit 
Primilor oameni după ce au păcătuit, 


Apoi prin prooroci El a vestit 

Că va veni cel mult dorit, 

Şi naşterea Lui va fi dintr-o fecioară 
Aceasta a doua oară. 


Căci prima dată S-a născut 
Din Tatăl fără de început, 

lar acuma pe pământ 

Se va naște din Duhul Sfânt, 


Şi dintr-o fecioară care n-a cunoscut bărbat 
Se va naște Cel curat. 

Acesta este mesajul meu 

Trimis de Bunul Dumnezeu, 


lar de la mine îţi spun 

Gândul meu cel bun: 

Bucură-te cea plină de dar 

Că ai aflat înaintea lui Dumnezeu har 


Şi vestea aceasta ce ţi-am adus 
De la Dumnezeu de sus 

Să-Ţi aducă bucurie 

Şi omenirii mântuire. 


Protosinghel MIHAIL DUMA 

9 oa za Vi 


Întotdeauna 

Să fim pregătiţi 

Pentru vestea cea mare 
Pentru vestea cea sfântă, 
A desăvârșirii noastre. 


Să trăim în pace 

Și credinţă statornică, 

Să nu lăsăm întunericul 
Să ne sugrume suvintele. 


Duhul cel bun 
Prin sălbatica furtună 
Să ne aducă vestea cea bună. 


PETRU JICHICI 


Gorul mer 


Port cerul în privire și-l răcoresc cu-n gând — 
Seninul tot se cerne albastru și profund — 
Cu pleoapele închise, încet, încet, pătrund 
În Universul care de mine e flămând. 


Și hăul tot mă cheamă, eu lacomă îl sorb — 
Suntem totuna parcă; în mine și-mprejur, 
Seninul e o parte din infinitul pur, 

Străin celui ce are suflet și surd și orb. 


Mă simt sămânță vie în Marele Mister — 

Port rădăcini de neam și am rodit și eu — 

Şi binecuvântată de Bunul Dumnezeu, 

Am locul meu sub soare, între pământ și cer. 


Dr. TEONA SCOPOS 


27 ce mor, (uciresc 


Voi suspina-n tăcere 
Și tainic, nevăzut, 
Până la Înviere 

În sufletu-mi durut. 


Durerea mea la ce bun 

În alţii s-o sporesc 

Când ceru-n duh l-adun, 
Când cei ce mor, trăiesc... 


Sus inimile noastre, 

Sus frunţile spre cer! 

Sunt duși cei dragi spre astre, 
Spre Marele Mister. 


Preot COSTICĂ MOROIANU 


Învierea 


Oas ara, 


Era o noapte, 

În prima Sâmbătă 

Dintâia Luni a anului 

Când tu ai plecat... 

Pe un drum fără întoarcere 
Te-ai dus şi ai ajuns, 

Dar de venit înapoi, 

N-ai mai venit... 

Un somn te-a învăluit 

În câteva secunde, 

A fost începutul, unui sfârşit. 

O săptămână, o zi, o juma' de noapte, 
Ai fost inconştient... 

La căpătâiul tău, 

Stând și lăcrimând, 

Cei dragi și apropiaţi, 

La vreun ceas și jumătate, 

A pâlpâit pentru ultima oară, 
Aparatul care a trecut pe linia moartă... 
Te-ai dus de tot, 

Şi-ai lăsat aici, 

Inimi frânte şi pline de durere... 


DARIA STĂNILĂ 


Gal de mult aş fi vrul 


Cât de mult aș fi vrut să trăiesc în vremea aceea. 
Să merg cu El la lerusalim și-n Galileea. 


Să văd cum pietrele pe care calcă devin albe și moi 
şi se prefac într-o clipă în turme de oi. 


Să-L văd cum își mută blândeţea 
din privire 

în ochii mulţimii 

devenită iubire. 


Să-l văd potopit de fior și lumină 
căutând sub măslini pacea lumii, senină. 


Aș fi rămas, poate, simplu pescar 
sau poate-aș fi fost iluminat, 
dacă El m-ar fi vrut ucenicul chemat. 


O, cât de muult aș fi vrut să trăiesc 
în vremea aceea, 

să merg cu El la lerusalim 

şi-n Galileea! 


IOAN SEBEȘANUL 

1 martie -— săvârşeşte Sfânta Liturghie la catedrala 
mitropolitană, în Duminica Ortodoxiei; 

- participă la vernisajul expoziţiei de icoane de la 
reședința episcopală ortodoxă sârbă din Timișoara, 
împreună cu Preafinţitul Episcop-vicar Paisie Lugojanul. 

3 martie - primește pe PC. Părinte protopop Crinel 
Onea de la Lipova; 

- primeşte pe Domnul prof.dr. Marius Craina, mana- 
gerul Spitalului judeţean din Timișoara; 

- primește pe Domnul academician prof. dr. Păun lon 


Otiman; 


MITROPOLITUL BANATULUI 


- primeşte pe PC. Părinte asis. dr. Alin Scridon de la 
Facultatea de Teologie din Timișoara; 

- primeşte pe teologul Alexandru Dan Adam din 
Timişoara; 

- primeşte pe Domnul loan Robu, primarul Munici- 
piului Timișoara; 

- efectuează vizite la parohiile Comeat cu filia Bogda, 
Alioş și Fibiș din protopopiatul Timişoara II. 

4 martie — primește pe PC. Părinte Iulian Grigoruță 
de la Eforie Nord, Arhiepiscopia Tomisului; 

- primește pe PC. Părinte Teodor Cocan de la parohia 
Sânandrei Colonie; 

- primește pe PC. Părinte conf. univ. dr. Nicolae Morar 
de la Facultatea de Teologie din Timişoara. 

5 martie — prezidează lucrările Consiliului Eparhial 
al Arhiepiscopiei Timișoarei; 

6 martie — primește pe Doamna Viorica Hurdubaru 
din Timișoara; 

- primește pe teologul Daniel Cristian Rujoni din 
Timişoara. 

7 martie - efectuează vizite la parohiile Timișoara 
Zona Steaua, Timişoara Freidorf, Timişoara Sfântul Ștefan 
şi Timişoara Ciarda Roșie. 

8 martie — participă la Sfânta Liturghie în biserica 
parohiei Timișoara Mehala și rostește cuvânt de 
învăţătură. 

9 martie — săvârșește o slujbă de pomenire a eroilor 
şi martirilor din rezistența anticomunistă, în celula 
condamnaților la moarte din incinta Penitenciarului 
Timișoara, rostește un cuvânt de învățătură, apoi vizi- 
tează biserica din incinta Penitenciarului și cercetează 
pe deținuți. 

10 martie - efectuează vizite la parohiile Moraviţa, 
Deta, Livezile cu filia Dolaţ și Banloc, din protopopiatul 
Deta. 

11 martie - primește pe Domnul prof. Cornel 
Ungureanu, președintele Uniunii Scriitorilor filiala 
Timișoara, împreună cu P.C. Părinte loan Petraș de la 
parohia Timișoara Elisabetin; 

- primește pe Domnul Daniel Pamfil și pe Doamna 
Mirela Sas din Timișoara; 

- primește pe Doamna Viorica Hurduban din 
Timişoara; 

- primeşte pe Alteța Sa Regală Principele Nicolae al 
României; 

- vizitează bisericile de lemn din Zolt, Bătești, 
Margina, Groşi, Curtea și Dubești, precum şi biserica 

nouă în construcție din Făget, toate din protopopiatul 
Făget. 

12 martie - primește pe PC. Părinte protopop 
Gheorghe Sutac de la Sânnicolau Mare și pe teologul 
Ciprian Graure din Pesac; 

- primeşte un grup de monahi de la mănăstirea 
Vodița, Episcopia Severinului și Strehaiei; 

- primește pe teologul Daniel Cristian Rujoni 
împreună cu soţia; 

- vizitează parohia Săcălaz, protopopiatul Timișoara |. 

15 martie — participă la Sfânta Liturghie la catedrala 

mitropolitană și rostește cuvânt de învăţătură. 

16 martie — primește pe PC. Părinte conf. dr. Nicolae 
Morar de la Facultatea de Teologie, însoţit de Domnul 
prof. Petru Ştefea, prorectorul Universităţii de Vest și de 
Domnul Laurenţiu Georgescu, director administrativ în 
cadrul aceleiași instituții; 

- primeşte pe PC. Părinte Iosif Ciocloda de la parohia 
Timişoara Fratelia; 

- primește pe Doamna Doina Seracin, președintă 
emerită a Societăţii femeilor creştin ortodoxe din 
Timişoara; 

- primește pe P.Cuv. monahie Antonia de la mănăs- 
tirea Cârcea, Arhiepiscopia Craiovei. 

17 martie — primește pe Doamna Gheorghiţa Petcov 
din Timișoara; 

- primește pe P.Cuv. Părinte Ghenadie Ponea, exarhul 
mănăstirilor din Episcopia Alexandriei și Teleormanului; 

- primeşte pe P.C. Părinte Sorin Vasiu, de la parohia 
Giarmata |; 

- primește pe teologul Gabriel Marineasa din 
Timișoara, împreună cu soția; 

- primește pe Domnul Titu Bojin, preşedintele Con- 
siliului Judeţean Timiş; 

- primește pe Domnul deputat Nicolae Mircovici, 
însoţit de P.C. Părinte Ilie Cristea de la parohia Variaș; 

- primește pe Doamna Marcela Moldovan din 
Timişoara; 

- primește pe teologul Florin Avram din Coștei, 
împreună cu viitoarea soţie; 

- primește pe Mile Novacovici din Timișoara; 


- primește pe PC. Părinte Florin Predescu de la 
parohia Criciova, 

- primeşte o delegaţie de la parohia Livezile, condusă 
de PC. Părinte paroh Daniel Rusan; 

- primește pe Doamna Luminiţa Niculescu, 
vicepreședinta Societății femeilor creştin ortodoxe din 
Timişoara. 

18 martie — primește pe PC. Părinte paroh Cristian 
Niculescu, de la parohia Timișoara Elisabetin, însoțit de 
Domnul avocat Paul Ciucur; 

- primește pe Domnul academician Păun lon Otiman; 

- primeşte pe Domnul chestor loan Băla, comandan- 
tul Penitenciarului Timișoara; 

- primește pe Doamna Mariana Fulger de la 
Miercurea Ciuc. 

19 martie — primește pe PC. Părinte loan Petraș de 
la parohia Timişoara Elisabetin, împreună cu Domnul 
prof. Vasile Frăţilă; 

- primește pe Domnul prof. Dorel Laţcu din Timișoara; 

- primește pe PC. Părinte Vasilică lancu (Episcopia 
Daciei Felix). 

20 martie — participă la sediul Uniunii Scriitorilor din 
Timişoara la lansarea volumului de poezie religioasă 


"Lumina din mierea de salcâm”, scris de PC. Părinte loan 
Petraş din Timişoara. 

22 martie — participă la Sfânta Liturghie la biserica 
parohiei Timișoara Ghiroda Nouă, protopopiatul 
Timişoara II şi rostește cuvânt de învăţătură. 

23 martie — primește pe Domnul Nicola Caraben- 
ciov, directorul executiv al B.R.D. Timișoara; 

- primește pe PC. Părinte Nicolae Lupșescu de la 
parohia Beregsău Mic, protopopiatul Timișoara |, însoțit 
de PC. Părinte Sergiu Marian Zaharia de la parohia 
Buziaș | și de Domnul avocat Gheorghe Măgurean din 
Timișoara; 

- primește pe Domnul prof. univ. dr. Marilen Pirtea, 
rectorul Universităţii de Vest din Timișoara, însoţit de 
P.C. Părinte conf. dr. Nicolae Morar de la Facultatea de 
Teologie; 

- participă la Denia Canonului celui Mare la cate- 
drala mitropolitană și rostește cuvânt de învăţătură. 

24 martie — primește pe PC. Părinte protopop Bujor 
Păcurar de la Făget, însoțit de fiica sa și de ginere; 

- primește pe PC. Părinte loan Petraş de la parohia 
Timişoara Elisabetin; 

- primește pe Domnul Ciprian Buzner, președintele 
asociaţiei Prologos din Timișoara; 

- primește pe PC. Părinte Vasile Latiș, fost la parohia 
Diniaș; 

- primește pe Domnul loan Savu din Timișoara; 

- primeşte pe Domnul Dușco Golub, cântăreţ la 
parohia Timișoara Mehala; 

- primește pe Domnul Vasile Todi din Timișoara, 
însoțit de Doamna Silvia Fechete, redactor-șef al revistei 
Banatul; 

- primește pe PC. Părinte lulian $onea de la parohia 
Giroc, protopopiatul Timișoara |. 

25 martie - participă la Sfânta Liturghi 

e la biserica 


parohiei Timișoara Fratelia și rostește cuvânt de învăţătură. 

- participă la adunarea Oastei Domnului de la paro- 
hia Timişoara Plopi. 

26 martie — primește pe Domnul avocat Lucian Său- 
leanu din Timișoara; 

- primeşte pe PC. Părinte Marius Oroianu de la paro- 
hia Chizătău, protopopiatul Lugoj; 

- primeşte pe C. Diacon Lucian Miclăuș de la parohia 
Timişoara Zona Steaua; 

- participă la examenul de capacitate preoțească, în 
sala festivă de Centrului eparhial. 


27 martie - primește pe PC. Părinte Caius Capotescu 
de la parohia Lugoj Il; 

- primeşte pe Domnul prof. Pavel Dehelean, directo- 
rul Casei de cultură a Municipiului Timișoara; 

- primește pe PC. Părinte conf. dr. Nicolae Morar, 
împreună cu Domnul Laurenţiu Georgescu, directorul 
administrativ al Universităţii de Vest; 

- primește pe Domnul arhitect lonel Viorel Popa din 
Timişoara; 

- participă la Denia Acatistului Născătoarel de Dum- 
nezeu la catedrala mitropolitană și rostește cuvânt de 
învăţătură. 

28 martie — participă la slujba parastasului pentru 
vrednicul de pomenire preot Augustin Butaș, în biserica 
parohiei Giarmata; 


Liturghie la mănăsti- 
isi az 


rea Timişeni și rostește cuvânt de învățătură; 

30 martie — primește pe Domnul Bogdan Niculescu 
de la Miercurea Ciuc; 

- primește pe PC. Părinte protopop Bujor Păcurar de 
la Făget; 

- primește pe C. Arhidiacon Gheorghe Băbuţ de la 
parohia Centrală Oradea. 

31 martie — primește pe PC. Părinte Traian Debucean 
de la parohia Chișoda; 

- primește pe PC. Părinte Ștefan Marcu și pe PC. 
Părinte Mihai Romilă, de la parohia Timișoara Aeroport; 

- primește pe PC. Părinte Daniel Mateia de la parohia 
Giroc; 

- primește pe PC. Părinte loan Vasile Cheregi de la 
Spitalul de neuropsihiatrie din Jebel; 

- primește pe PC. Părinte Mugurel Sava, fost la paro- 
hia Coșeviţa; 

- primește pe PC. Părinte lonel Maftei de la parohia 
Săcălaz; 

- primește pe PC. Părinte Nicolae Fiţ de la mănăstirea 
Timişeni; 

- primește pe absolventul de Teologie Nelu Boacă; 

- primește pe PCuv. Maică stareță Marina Fecioru de 
la schitul lerşnic, împreună cu Domnul notar Mihai Miţiu; 

- primește pe Doamna Marilena Severin din Timișoara. 

